‘Dua Bekas Atlet Olimpik Bersama’ – Lee Chong Wei Kongsi Keterujaan Bertemu Jackson Wang

Pemain badminton negara dan atlet terkenal dunia Lee Chong Wei baru-baru ini menarik perhatian apabila beliau memuat naik foto bersama penyanyi dan artis terkenal K-pop, Jackson Wang berasal dari Hong Kong.

Menerusi perkongsian foto di akaun rasmi media sosial milik Lee Chong Wei, beliau mendedahkan Jackson adalah bekas atlet olimpik dunia sepertinya tetapi berlainan sukan.

A post shared by Datuk Wira Lee Chong Wei (@leechongweiofficial)

Selain itu, Lee Chong Wei turut mengalu-alukan kedatangan Jackson Wang bersempena Konsert Jackson Wang Magic Man di Malaysia pada 17 Disember lalu bertempat di Axiata Arena, Kuala Lumpur.

“Anda semua tidak akan dapat bayangkan sorakan gemuruh semasa konsertnya malam tadi! Malah, Kingston & Terrance (anak lelakinya) cemburu dengan saya kerana sempat mengambil gambar ini,” ujar beliau di kapsyen foto tersebut.

“Selamat datang ke Malaysia, Jackson Wang. Kisah kehidupan anda adalah sebuah inspirasi buat saya,” tambahnya lagi.

Perkongsian tersebut telah meraih lebih daripada 140k tanda suka di Instagram. Rata-rata netizen suka dengan pertemuan kedua atlet terkenal di dunia itu.

Difahamkan, sebelum Jackson Wang menjadi penyanyi kumpulan K-pop terkenal di Korea Selatan iaitu GOT7, dia pernah menyertai Olimpik di usia yang muda.

Menurut sumber, dia berminat dengan sukan lawan pedang (fencing) pada usia 16 tahun, malah sudah bertanding di peringkat Olimpik ketika itu.

Bukan itu sahaja, kedua-dua ibu bapa Jackson adalah atlet, iaitu bapanya bekas pemenang pingat emas manakala ibunya bekas ahli gimnastik. Jadi, Jackson terdedah kepada sukan dan menyertai pertandingan sejak usia muda lagi. Bahkan, dia mengembara seluruh dunia untuk bersaing dalam kejohanan Olimpik.

Walau bagaimanapun, Jackson memutuskan untuk mengambil jalan yang berbeza dan mengejar impiannya untuk menjadi seorang penyanyi.

Dia juga menolak biasiswa sukan dari Universiti Stanford semasa bersiap sedia untuk Sukan Olimpik London 2012 untuk berpindah ke Korea Selatan dan mengejar impiannya.

Segelintir netizen tidak setuju dengan keputusannya ketika itu, malah ibu dan bapanya juga tidak pasti dengan keputusan anak mereka. Tetapi artis berusia 28 tahun itu tidak pernah sesekali menyesal dengan keputusannya untuk meninggalkan Olimpik dan mencapai cita-citanya menjadi penyanyi K-pop di satu syarikat rakaman yang terkenal di Korea Selatan iaitu JYP Entertainment.

Pada 2014, mereka diumumkan debut sebagai sebuah kumpulan, malah pada Januari 2021, GOT7 diumumkan keluar secara rasmi daripada agensi JYP Entertainment selepas memutuskan untuk tidak memperbaharui kontrak mereka.

Bagaimanapun, kumpulan tersebut masih aktif dalam dunia nyanyian dan berpindah ke kerjaya solo masing-masing. Sementara itu, mereka menegaskan bahawa mereka tidak berpecah sebagai sebuah kumpulan dan masih bersama selamanya.


Dua Beradik Ini Hasilkan Model Replika Y15ZR Beserta Bengkel Menggunakan Kotak Terpakai

Disaat kanak-kanak lain lebih seronok bermain telefon pintar atau melayari YouTube, dua beradik ini mempunyai hobi yang berbeza. Bermula dengan sekadar minat, hasil rekaan mereka mula mendapat perhatian netizen berdasarkan model replika yang dihasilkan menggunakan kotak.

Menurut ibunya di laman Facebook Norin Puteh, dua anaknya ini mula minat dengan menghasilkan model replika sejak daripada kecil lagi. Bermula dengan menggunakan selotep dan kotak, dua beradik ini mulai upgrade barangan yang digunakan kepada mounting board dan tong minyak pula.

Perkongsian mereka mula mendapat perhatian netizen apabila model yang dihasilkan tampak kemas dan hebat. Pemilihan model Y15ZR yang sedang hangat ketika ini termasuk penciptaan bengkel tersendiri sekaligus membuatkan para netizen kagum dengan kreativiti dua beradik ini. Berikut merupakan antara model replika yang dihasilkan.

Tidak hanya menghasilkan model replika motorsikal, dua beradik turut menghasilkan beberapa model lain merangkumi lori dan mesin padi. Kemasan yang ditampilkan juga tidak kurang hebatnya berdasarkan barangan sedia ada. Tidak hairanlah model yang dihasilkan hanya sekadar hobi ini turut mencuri perhatian ramai serta terdapat netizen yang berminat untuk mendapatkannya.

Tahniah diucapkan atas hasil usaha dua beradik ini. Siapa sangka bermula dengan sekadar hobi, kreativiti dua beradik ini berjaya dicungkil. Para netizen turut mendoakan dua beradik mampu menghasilkan penciptaan yang lebih hebat dan kemas pada masa akan datang memperlihatkan bakat yang ditampilkan.


Dua Bulan ‘Hilang’ Selepas Kritik Kerajaan China, Jack Ma Akhirnya Muncul Buat Pertama Kali

Sebut mengenai Jack Ma pasti orang ramai cukup mengenalinya. Berjaya membangunkan Alibaba serta lantang mengeluarkan pendapat yang mendapat perhatian ramai antara yang membuatkan beliau popular dan diidolakan ramai.

Walau bagaimanapun, situasi sedikit berbeza beberapa bulan terakhir ini apabila dikatakan menghilangkan diri sejak November lalu. Lebih menghairankan, bekas CEO Alibaba ini dikatakan mulai menghilangkan diri setelah mengkritik sistem peraturan kerajaan China kerana menyekat inovasi orang ramai.

Difahamkan selepas kritikan yang dibuat, IPO Ant yang berkait dengan Jack Ma serta sudah mendapat kelulusan daripada badan sekuriti China telah ditangguhkan dengan alasan terdapat beberapa isu yang dikenal pasti.

Selain itu, Pihak berkuasa China turut menjalankan siasatan anti monopoli terhadap Alibaba pada akhir Disember lalu dan memberitahu Ant Group untuk menyusun semula operasinya.

Ma, who used to be an English teacher and founder of #Alibaba, also gives wishes to village teachers via a video on Wednesday, saying usually the activity is held in Sanya in southern Hainan but this year, due to #Covid19 it has to be done via video conference. pic.twitter.com/yfi7oPB5Sb

— Qingqing_Chen (@qingqingparis) January 20, 2021

Dua bulan berlalu, beliau akhirnya pada bulan ini telah membuat kemunculan semula di dalam sebuah sidang video memberikan kata-kata semangat kepada tenaga pengajar di sebuah persidangan di China.

Kehadiran beliau meskipun secara sidang video secara tidak langsung melenyapkan spekulasi di mana beliau sedang dipenjara. Beliau juga turut memaklumkan kepada media dimana beliau sekadar mahu merehatkan diri sehingga pandemik COVID-19 tamat.

Kemunculan beliau juga secara tidak langsung melihatkan pasaran saham Alibaba turut meningkat mendadak menunjukkan keyakinan pelabur terhadap beliau.

Ketahui lebih lanjut mengenai kritikan yang dibuat Jack Ma terhadap kerajaan komunis China yang sekaligus mencetus misteri media antarabangsa.

Jack Ma ‘Hilang’ Selepas Kritik Kerajaan Komunis China, Cetus Misteri Media Antarabangsa

Sejak COVID-19 Melanda, Jack Ma Dilaporkan RM6.23 Trilion Lebih Kaya


Dua Bulan Kehidupan Tan Sri Abdul Wahid Omar Selepas Tamat Jadi Senator Dan Menteri

Lebih 28 tahun lalu, Tan Sri Abdul Wahid Omar telah bekerja dengan banyak organisasi besar dan ternama di Malaysia. Jawatan terakhirnya (senator dan menteri) dilepaskan pada tanggal 4 Jun 2016 yang lalu.

Selepas dua bulan little hiatus, Tan Sri Abdul Wahid dilantik sebagai pengerusi Permodalan Nasional Bhd (PNB). Baginya itu adalah satu amanah dan tanggungjawab yang besar.

Ramai orang bertanya kepadanya apakah yang dia buat sepanjang tempoh dua bulan itu dan apakah perancangan masa depannya. Tan Sri Abdul Wahid telah kongsikan tentang ini di New Strait Times bertarikh 31 Julai 2016.

Kebanyakkan masa digunakan untuk mengemas semua kerja yang telah dijalankan selama 3 tahun dan menyediakan pejabat di Unit Perancangan Ekonomi buat pengganti Tan Sri Abdul Wahid.

Tan Sri Abdul Wahid mendaftarkan diri sebagai pemandu Uber kerana mahu merasai perkongsian pengangkutan dan mahu tahu adakah senang atau susah untuk menjana pendapatan menggunakan teknologi.

Pengalaman ini akan digunakan untuk memberi input kepada pembuat polisi negara. Dalam masa yang sama, Tan Sri Abdul Wahid mempromosikan kereta terbaru Proton Perdana 2.4.

“Ia usaha peribadi 3 dalam 1, dengan tiga objektif: merasai pengalaman aplikasi perkongsian Uber, mempromosikan Proton Perdana baharu sebagai kereta eksekutif nasional, dan mengumpul dana untuk kebajikan,” kata Wahid, dari petikan WhatsApp Datin Orked Ahmad.

Kisah Tan Sri Abdul Wahid sebagai pemandu Uber menjadi viral di media sosial dan media massa sehingga dia dijemput untuk muncul di dalam rancangan bual bicara Harith Iskander, OHI.

Setelah memandu selama 3 hari, Tan Sri Abdul Wahid berharap Uber/Grab dapat mengurangkan bahagian mereka agar pemandu dapat bahagian pendapatan yang lebih tinggi.

Tan Sri memperolehi RM150 dari 17 trips meliputi 11 jam memandu dalam masa 3 hari selepas ditolak RM10 untuk caj tol dan RM50 komisyen Uber.

Tabung kebajikan yang diusahakan oleh Tan Sri untuk Rumah Jagaan dan Rawatan Orang-Orang Tua Al Ikhlas, Pulau Meranti, Selangor dalam masa yang sama sebagai pemandu Uber berjaya mencecah RM20,000.

Tan Sri Abdul Wahid dan isteri meluangkan masa bersama di kota Madinah dan Mekah.

Dua minggu digunakan untuk menyambut Ramadan dan Hari Raya Aidil Fitri bersama kaum keluarga di Johor Bahru, Kota Tinggi dan Pontian, Johor.

Dua minggu digunakan untuk melawat rakan-rakan dan menghadiri majlis rumah terbuka Hari Raya. Tan Sri dan keluarga juga sempat meluangkan masa bercuti di beberapa buah tempat percutian di dalam Malaysia.

Cuti-cuti Malaysia Tan Sri meliputi Belum Rainforest Resort, Banjaran Hotsprings Retreat, Ipoh dan Mulu Marriott Resort, Sarawak. Ketiga-tiga tempat ini begitu cantik baginya.

Bercuti bulan madu bersama isteri di Maldives.

Sebagai pengerusi PNB yang baru, Tan Sri Abdul Wahid mahu melakukan 3 perkara utama iaitu:

1. Meningkatkan prestasi korporat PNB dan syarikat kumpulan;
2. Meningkatkan penyertaan Bumiputera di dalam bisnes dan sektor korporat; dan
3. Menyediakan rumah mampu milik kepada rakyat Malaysia sebagai satu tanda sokongan kepada kerajaan.


Dua Bulan Sebelum Meninggal Dunia, Nadir Al-Nuri Dedah Amalan Yang Dilakukan Siti Sarah

Bertarung nyawa sejak Rabu lalu disebabkan jangkitan wabak COVID-19, penyanyi Siti Sarah disahkan telah menghembuskan nafas terakhirnya pada pukul 5.13 pagi hari ini di Hospital Universiti Kebangsaan Malaysia (HUKM).

Berita duka itu dikongsi oleh suaminya Shuib di Instagram pagi tadi. Malah, pihak pengurusan Siti Sarah, Indigital Music mengucapkan terima kasih kepada orang ramai kerana tidak putus mengirimkan doa serta sokongan.

A post shared by Shuib Sepahtu (@shuibsepahtu)

Pastinya berita tersebut mengejutkan ramai orang dan menjengah ke ruangan komen, rata-rata netizen mengucapkan takziah kepada Shuib sekeluarga serta sedekahkan Al-Fatihah kepada Siti Sarah.

Bukan itu sahaja, Nadir Al-Nuri turut berkongsi perbualan terakhirnya bersama Siti Sarah dimana beliau memaklumkan mahu korbankan seekor lembu dengan harga belasan ribu tetapi bukanlah untuk satu bahagian sahaja.

Masa tu saya terkejut bila beliau maklumkan nak korbankan seekor lembu dengan harga belasan ribu ringgit, bukan satu bahagian saja, seolah beliau sedang mengejar memberatkan timbangan amal kebaikannya yang terakhir. pic.twitter.com/YFgbAid3bL

— NadirAlNuri (@NadirAlNuri) August 8, 2021

Beruntunglah dikau, diberi syahid sambil didoakan ratusan keluarga syuhada' akhirat di bumi berkat.

Semoga engkau tenang di sana, al-fatihah.

Hal ini seolah-olah beliau sedang mengejar memberatkan timbangan amal kebaikannya yang terakhir. Malah, beliau juga kerap berhubung dan bertanya tentang keadaan rakyat Palestin.

Tambah Nadir, rupanya Allah takdirkan nyawa beliau diambil dalam keadaan beliau memikirkan umat, peduli dengan nasib mereka malah telah didoakan ratusan penduduk di sini yang merasa daging korban. Untuk makluman, Siti Sarah telah melahirkan anak lelaki sebelum ditidurkan lalu meninggal dunia.

Sementara itu, kami kongsikan beberapa artikel berkaitan COVID-19 pada pautan di bawah ini.

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19


Dua Cawangan Disimbah Cat Merah, Xing Fu Tang Malaysia Tidak Akan Tunduk Kepada ‘Pembuli’

Dua cawangan jenama minuman boba kegemaran ramai, Xing Fu Tang telah disimbah cat merah oleh individu tidak dikenali minggu lalu.

Menurut laman SAYS, wakil daripada Xing Fu Tang Malaysia berkata cawangan di SS15 dan Sri Petaling telah ‘dikacau’ sebanyak 5 kali sekitar 17 October hingga 26 October 2019.

Dalam kenyataan yang dikeluarkan oleh Xing Fu Tang Malaysia, mereka menulis syarikat berkenaan tidak akan tunduk kepada ‘pembuli’. Mereka juga telah membuat laporan polis dan menghantar rakaman CCTV insiden yang berkenaan kepada pihak berkuasa. Tiada kecederaan dilaporkan dalam kesemua insiden serangan.

Pada ketika ini, syarikat yang bertanggungjawab membawa Xing Fu Tang masuk ke Malaysia, Collab Working Lifestyle kini mempunyai pertelingkahan dengan syarikat induk jenama berkenaan yang berpengkalan di Taiwan.

Menurut akhbar China Press, Xing Fu Tang Taiwan menuduh Collab Working Lifestyle mengenakan permintaan yang tidak munasabah. Xing Fu Tang Taiwan juga membuat kenyataan secara terbuka akan menamatkan kontak mereka bersama Collab Working Lifestyle.

Tetapi, Collab Working Lifestyle nyata tidak bersetuju dengan dakwaan tersebut yang sudah pun menandatangani kontrak selama 10 tahun untuk jenama tersebut sebelum ini.

Antara punca pertelingkahan antara dua syarikat ini adalah berkenaan mesin pembuatan boba berbentuk ‘hati’ berharga RM120,000 yang perlu dibeli dan diletakkan di semua cawangan Xing Fu Tang Di Malaysia di mana ia tidak dipersetujui oleh Collab Working Lifestyle. Penerangan panjang Collab Working Lifestyle boleh dibaca di sini.

Tidak pasti siapa dalang di sebalik serangan ini dan motif sebenar kejadian tersebut masih lagi disiasat.

Sebelum ini, pertelingkahan seperti ini pernah berlaku antara jenama Chatime dan Tealive. Anda boleh membacanya di sini.

Sijil Halal Xing Fu Tang Oleh Majelis Ulama Indonesia Didakwa ‘Palsu’

Tealive Dikecam Kerana Guna Idea Kreatif Tanpa Persetujuan


3 Langkah Lajukan Prestasi Telefon Android Anda

Nak smooth dan lajukan telefon android anda? Ini salah satu cara yang awesome, simple and free tanpa perlu risau apa-apa kerana ia tidak menghilangkan data telefon.

Tapi sayangnya tak ramai yang tahu tentang teknik ini. Kedai handphone pun belum tentu tahu setting ini.

1. Pergi ke bahagian ‘Settings’.
2. Klik ‘Developer options’.

Jika telefon anda tiada ‘Developer options’ (sebab hidden), anda boleh follow cara dibawah ini:

1. Klik ‘About Phone’.
2. Cari ‘Build Number’.
3. Tekan 5 kali ‘Bulid Number’ (atau sampai ‘prompt you are now in developer option’).
4. Kembali ke ‘Settings’.

1. Anda perlu ubahsuai tetapan di 3 bahagian, iaitu:

Semua diatas ini boleh pilih sehingga .5X. Point 5X tau, bukan 5X.

Dah settle! Cubalah. Tetiba anda akan rasa macam ada sinar bahagia tau.

Share artikel ini dengan keluarga dan kawan-kawan anda. Mungkin ramai yang memerlukannya.


Dua Dekad Sebagai Ketua Pembangkang, Anwar Ibrahim Akhirnya Diangkat Sebagai PM Ke-10

Segala teka-teki pasca Pilihan Raya Umum Ke-15 (PRU) mengenai individu yang bakal dilantik sebagai Perdana Menteri terjawab pada hari ini apabila Yang di-Pertuan Agong perkenan untuk melantik Datuk Seri Anwar Ibrahim sebagai Perdana Menteri Malaysia ke-10.

Pada sesi perbincangan khas yang berlansung bermula 11.00 pagi di Istana Negara melibatkan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Duli-Duli Yang Maha Mulia Raja-Raja Melayu yang lain, proses pelantikan Perdana Menteri baharu telah pun dilakukan.

“Setelah memperhalusi titah pandangan Duli-Duli Yang Maha Mulia Raja-Raja Melayu, Seri Paduka Baginda telah memberi perkenan untuk melantik Yang Berhormat Dato’ Seri Anwar bin Ibrahim (Ahli Parlimen P.063, Tambun) sebagai Perdana Menteri Malaysia ke-10 selaras dengan kuasa Baginda yang diperuntukkan di bawah Perkara 40(2)(a) dan Perkara 43(2) (a) Perlembagaan Persekutuan,” kata kenyataan Istana Negara.

Yang di-Pertuan Agong turut mengingatkan kepada semua ahli politik yang dipilih agar kembali merapatkan jurang demi kebaikan negara, “Seri Paduka Baginda mengingatkan kepada semua pihak bahawa yang menang tidak menang semua dan yang kalah tidak kalah semua. Justeru, bagaikan biduk lalu, kiambang bertaut, hulurkan fangan antara satu dengan yang lain bagi merapatkan semula saf antara semua ahli-ahli Dewan Rakyat demi masa depan negara tercinta.”

Untuk rekod, Anwar Ibrahim adalah individu yang paling lama berada di kerusi ketua pembangkang. Tahniah diucapkan buat Datuk Seri Anwar Ibrahim beserta ahli parti politik Pakatan Harapan. Semoga pimpinan Datuk Seri Anwar Ibrahim mampu memacu ekonomi serta memastikan Malaysia kekal sejahtera.


Dua Faktor Ini Kekuatan Desolasi Selepas Aku Menontonnya Di Sesi ‘Pre-Screening’

Aku amat yakin dan pasti semua tahu lagu hit dari kumpulan rock lagenda May berjudul Sendiri. Ya. Ia disiulkan hampir di setiap generasi.

“Does it depress you? To know how alone you really are?” – Joker.

Jika diamati liriknya, kisar kisahnya seolah perihal mempersoal tindakkan sang kekasih yang meninggalkan kekasihnya. Dan lantas ia diluah dalam nada derita betapa sakit dan tertekannya ‘sendiri’.

Bagaimana jika yang dipersoal tindakkannya itu sesuatu yang terlalu sukar untuk dipersoalkan?

Sinopsis ringkas. Aiman (lakonan Syamsul Yusof) merupakan seorang pelukis yang berdepan dengan konflik hidup. Akibat tekanan, dia mengharapkan yang semua konfliknya selesai dengan cara yang paling mudah.

Begini. Walaupun banyak perkara yang aku ingin sentuh, tetapi aku hanya ingin ke beberapa perkara yang bagi aku menarik.

Pertama, trailer. Oleh kerana filem ini masih menghitung hari tayangan, secara jujurnya, kita akan menonton trailer dahulu. Lalu, apa yang kita lihat pada trailer filem ini sebelum kita menonton filem ini sendiri nanti?

Kekuatan kesan khas? Jalan cerita yang meyakinkan dan unik? Atau mungkin kekuatan seni lakon pelakonnya? Atau juga mungkin petikan sinematografi dan skor bunyinya?

Bagi aku, ini merupakan kekuatan filem ini iaitu trailer-nya sendiri. Ia dibina dengan rempah komersial yang cukup kuat untuk membina hook mudah yang akan menyeret penonton ke panggung. (Atau mungkin tempias Munafik juga?).

Ya, siapa yang tidak akan tertanya-tanya bagaimana manusia di KL lesap? Siapa juga yang tidak akan tertanya-tanya kenapa boleh jadi begitu?

Semua soal tanya ini merupakan ‘modal’ utama untuk filem ini kerana melalui trailer-nya sahaja, ia telah berjaya membina buakkan rasa untuk membayar harga tiket di pawagam, demi untuk sebuah jawapan.

Namun, setelah kita diberikan ‘kail’ trailer yang enak, ada filem ini ‘cukup’ untuk memberikan kita jawapannya?

Ini membawa kepada faktor kedua iaitu Syafiq. Sejujurnya, sejak dari filem pertama Syafiq lagi iaitu S.A.M, aku merasakan yang Syafiq sudah memberi bayangan yang dia punya ‘selera’ besar.

Selera besar itu bukan bermaksud dia ingin versatile dengan boleh mengarah hampir apa sahaja genre, tetapi berbeza dengan Shamsul, Syafiq punyai jiwa teroka yang lebih luas. Dan di dalam filem ini, Syafiq telah membuktikannya.

Malah tidak keterlaluan jika aku katakan, durasi setengah jam awal filem ini adalah antara yang terbaik pernah dihasilkan Skop Production.

Melalui awalan filem ini, dapat dilihat betapa Syafiq cuba mengadunkan rasa bagaimana ‘sendiri’ itu. Ia seolah gambaran perang permainan emosi di dalam ritma dan rentak ‘sendiri’.

Dia cuba memaparkan jiwa desolasi antara garis soal kritik buntu pada Sang Pencipta dan khilaf kecamuk anggapan pada makna sebenar ‘neraka atau syurga’ pada kehidupan.

Dan maksud itu bagi aku berjaya dibawa oleh Shamsul yang berjaya memberi bayangan jawapan yang menarik pada setiap soalan dari trailer-nya.

Dibantu dengan kekuatan kesan khasnya yang bagi aku penyempurna (dan bukan sekadar gebangan kosong ia hebat dengan kesan khas CGI) bagi setiap kacau bilau jiwa seorang watak utama, semua itu cukup ampuh sebagai rencah kuat untuk menumbuhkan ‘akar’ pada punggung-punggung audien.

Dan ini membawa kepada faktor ketiga iaitu acuan Skop. Ya. Terlalu ramai yang skeptikal pada Skop Production. Ya, mesej yang terlalu literal atau mungkin penggunaan bahasa skrip yang terlalu buku teks. Dan filem ini masih begitu acuannya seperti juga filem-filem Skop terdahulu.

Tetapi, sesuatu yang aku gemar pada filem ini, ia dibuat di dalam acuan jawapan yang mana ia acuan paling ideal untuk majoriti penonton Malaysia.

Bermaksud, walaupun filem ini bergerak dengan selirat persoalan yang cuba dibelit putar, tetapi ia sentiasa berada di dalam acuan jawapan yang bagi aku merupakan adunan menarik untuk penonton yang mahukan apa yang dipanggil hiburan.

Mengapa? Kerana ini juga merupakan formula sama yang untuk Munafik bukan?

Kerana itu sejujurnya aku kuat merasakan yang Syafiq sepertinya ‘terdesolasi’ kerana aku terasa dia seolah mahukan filem ini menyampaikan maksudnya secara abstrak dan bukan secara literal dengan mesej yang terlalu jelas.

Malah aku agak terasa ada ‘beberapa perkara’ dan watak (mungkin) yang sengaja di ada-adakan demi meraikan mesej hingga mengaburkan asbab desolasi itu sendiri.

(Aku gemar babak awal Aiman sendirian menconteng dinding dengan cat hitam secara emosi melalui tangan seni yang seolah menggambarkan desolasinya Syafiq dalam memperjuangkan ideanya!)

Ya, filem ini mungkin akan menimbulkan contradict antara cara fikir kualiti dan populariti. Pasti akan ada yang pengkritik dan pencandu filem mempersoalkan betapa idea Desolasi ini terlalu I am Legend di dalam acuan pesan Ustaz Mu Tunggu Aku Datang.

Apatah lagi dengan perbandingan awal dari poster hingga ke babak. Namun harus diingat, landasan cara fikir kita yang akan menentukan filem ini menarik atau tidak.

Ini kerana ekspektasi mungkin akan membunuh rasa, tetapi jika meraikan eksperimentasi dan semangat muda Syafiq, filem ini sepatutnya mampu mengejutkan lena industri kita.

Tonton dan raikanlah. Mungkin anda tidak akan Hanyut di dalam lautan Interchange, tetapi mungkin akan membuat anda merasai semangat ‘bersendiri’ di dalam industri yang pernah (atau sedang) terhibernasi di dalam angkasa desolasi kerana ini ialah naskah manis untuk yang meraikan perubahan.

Terima kasih kepada Movie Addict dan Skop Production atas jemputan Pre Screening Desolasi (2016) tempohari.


‘Dua Hari Lagi Nak Raya, Tak Cuti Raya Ke?’ – Gurauan Spontan Sesama ‘Frontliners’ Cuit Hati Netizen

Tahun ini merupakan kali pertama buat orang ramai tidak boleh pulang beraya ke kampung untuk menyambut Hari Raya Aidiladha ekoran kes COVID-19 yang telah meningkat sehingga 5 angka.

Terbaharu, tular satu rakaman video TikTok yang dimuat naik oleh @itsmezack2 menunjukkan sebuah ambulans mengusik petugas-petugas yang sedang menjaga SJR pada waktu malam.

♬ original sound – SYAMIL___ – SYAMIL___

“Dua hari lagi nak raya, dua hari lagi nak raya. Tak cuti ke?” ringkas sahaja soalan yang diajukan namun sangat ‘mendalam’ maksudnya.

Ternyata video pendek tersebut telah meraih lebih 1.2 juta tontonan dan 3 ribu komen oleh pengguna TikTok yang lain. Ramai yang geli hati apabila melihat ambulans tersebut ‘menyakat’ petugas SJR lain.

Pada masa yang sama, mereka turut mendoakan agar tuhan mempermudahkan urusan dan membalas semula pengorbanan setiap para frontliners dengan kebaikkan dunia dan akhirat.

Menurut orang ramai, begitulah cara para frontliners menceriakan hati masing-masing tatkala semua orang sedang bertungkus-lumus melandaikan penularan wabak pandemik ini.

Pada masa yang sama, kerajaan telah memaklumkan pengetatan sekatan jalan raya (SJR) dan pihak PDRM akan mengumum sama ada akan membuat pemeriksaan mengejut rumah ke rumah esok sempena sambutan Aidiladha, lapor Berita Harian.

Abang ambulans ucapkan terima kasih kepada pemandu Triton kerana membantu ‘buka laluan’ untuk menuju destinasi buat orang ramai berasa sebak. Baca lebih lanjut melalui pautan di bawah.

Ucapan ‘Terima Kasih’ Abang Ambulans Kepada Pemandu Triton Buat Orang Ramai Tersentuh

Geram Toyota Hilux Ikut Belakang, Ambulans Buat ‘Pengumuman’ Minta Polis Tahan Pemandu

Pemilik Kereta Bagi Alasan Dengar Lagu Kuat, Tiada Niat Halang Laluan Ambulans


Dua Individu Maut, Suspek Pelanggar Jejambat Lebuhraya MRR2 Disahkan Positif Dadah

Tular sejak semalam apabila terdapat insiden jejambat Lebuhraya Sungai Besi-Ulu Kelang (SUKE) di Lebuhraya Lingkaran Tengah 2 (MRR2) yang sedang dalam pembinaan runtuh. Difahamkan punca kepada keruntuhan jejambat berkenaan berpunca daripada seorang pemandu treler yang melanggar perancah besi berkenaan.

Terbaharu, menerusi siasatan pihak polis, dilaporkan pemandu treler berkenaan berusia 40 tahun disahkan positif methamphetamine selepas ujian saringan air kencing di Ibu Pejabat Polis Daerah (IPD) Daerah Dang Wangi.

Berdasarkan insiden ngeri yang berlaku, seorang pemandu van kilang disahkan mengalami patah tulang bahu sebelah kiri, bengkak pada paru-paru dan berlaku pendarahan pada bahagian dalam badan. Dua lagi penumpang van turut cedera pada bahagian kaki. Lebih menyayat hati, dilaporkan dua individu maut dalam insiden yang berlaku pada jam 6 petang semalam.

Berdasarkan siasatan awal, difahamkan treler berkenaan telah melanggar kerangka besi pada pembinaan di jejantas pejalan kaki dan menyebabkan rusuk keluli bersama dengan perancah besi terjatuh di dua-dua laluan MRR2.

Kesan besi yang terhempap ke atas van kilang yang bergerak dari laluan Ampang menghala ke Terminal Bandar Tasik Selatan (TBS) antara yang membuatkan beberapa individu lain cedera dan maut. Pemandu treler berkenaan telah ditahan dan direman mengikut Seksyen 15(1) Akta Dadah Berbahaya 1952.

Tular pada minggu lalu apabila rekaan stesen MRT Jinjang menerima pelbagai respon netizen selepas dikongsikan oleh Facebook MRT Corp.

Mahu Jimatkan Kos Pembinaan, Rekaan Stesen MRT Jinjang Terima Pelbagai Respon Netizen

‘Saya Akan Porak Perandakan Semua Balai Polis Dan Hidup Tuan’ – Datuk Seri Ugut Polis Ditahan


Dua Insiden Murid Parah Diserang Anjing Liar, Netizen Persoal Golongan Pencinta Haiwan

Sejak kebelakangan ini banyak kejadian yang melibatkan anjing liar menyerang orang awam terutamanya kanak-kanak. Bulan lepas kita digemparkan dengan sebuah video yang memaparkan seekor anjing liar menyerang seorang budak lelaki di Langkawi.

Baru-baru ini, kejadian yang seakaan sama turut berlaku di Sabah di mana seorang murid perempuan Tahun Satu Sekolah Kebangsaan (SK) Lipasu, di sini parah selepas digigit seekor anjing pada Jumaat lalu.

Kejadian berlaku kira-kira jam 1 tengah hari ketika murid tersebut sedang dalam perjalanan pulang ke rumah bersama beberapa rakannya. Pada jarak 300 meter dari luar kawasan sekolah, seekor anjing tiba-tiba mengejar mereka menyebabkan murid-murid tersebut berpatah balik masuk ke dalam kawasan sekolah.

Murid perempuan berusia 7 tahun itu gagal menyelamatkan diri sebelum di serang anjing berkenaan.

A primary one pupil is in critical condition at Likas Hospital in Kota Kinabalu after being mauled by a dog outside her school compound in Ranau.

Source – @DailyExpress_MY pic.twitter.com/6La3y70wkG

Dalam satu kejadian yang sama, seorang murid lelaki Sekolah Agama Rakyat, Jalan Pantai Teluk Kemang, Port Dickson turut mengalami situasi yang sama.

Satu perkongsian di laman Twitter daripada Cikgu Norzuliana, seorang tenaga pengajar di sekolah terbabit menyatakan bahawa kebanyakkan anjing di kawasan sekitar sekolah tersebut bersikap agresif dan garang.

(Video adik yang kena gigit dengan Anjing Admin letak kat bawah thread)

Perkongsian saya sebagai salah seorang tenaga pengajar di sekolah ini yang mana kejadian berlaku pada jam 14:15 ptg hari jumaat 15/11/19. pic.twitter.com/gQumX7WBHb

— MALAYSIA MOST VIRALL (@MALAYSIAVIRALL) November 16, 2019

Beliau turut menyatakan segala langkah-langkah telah diambil untuk memastikan semua pihak berada di dalam keadaan selamat tetapi kebanyakkannya menemui jalan buntu.

Dalam perkongsian itu juga beliau meminta orang ramai agar tidak menyalahkan mana-mana pihak dan berhenti membuat spekulasi serta menyalahakan pihak sekolah.

Situasi yang berlaku ini terima reaksi yang pelbagai daripada netizen. Rata-ratanya mempunyai pandangan yang berbeza.

Ada sesetengah netizen yang mempersoalkan golongan pencinta haiwan yang sebelum ini banyak mengganggu kerja penguatkuasa dalam menangani isu anjing liar.

Bila staff majlis buat kerja nak tangkap anjing liar ni pasti ada gangguan seumpama ini. Kalau rasa anjing liar tu jinak dan cerdik sila bawa masuk dalam kediaman anda. Jika di luar pagar, dia boleh memudaratkan/membahayakan orang awam

Terdapat juga golongan pencinta haiwan yang mempertahankan tindakan mereka dengan menyatakan bahawa hanya anjing liar yang perlu ditangkap dan bukannya anjing peliharaan.

Tlg Pihak Berkuasa Tangkap Itu Anjing Liar.. bukan pigi saman Anjing Org Yg Di dlm Rumah kena piara.. kmi mau kmu Tangkap itu anjing Liar saja.. bukan anjing Piara.. https://t.co/YxzJLNIEcy

— OneiL (@Leeoneilortega) November 17, 2019

Golongan ini juga turut menyatakan bahawa mereka tidak menghalang kerja penguatkuasaan yang menangkap anjing liar tetapi lebih kepada mengkritik tindakan penguatkuasa yang menangkap anjing liar secara kejam dan tidak berperikemanusian.

Marah sebab tangkap anjing dengan cara yang kejam. If nak tangkap pun tangkap la anjing yang betul betul masalah. Sama je macam manusia uncle, bukan semua orang jahat :)

— Cleopatra (@mieamirh) November 17, 2019

Netizen lain juga meminta situasi ini ditangani dengan cepat bagi memastikan tidak ada lagi kejadian sama yang berulang lagi.

Terdahulu, tular satu video yang memaparka seekor anjing liar menyerang seorang budak lelaki di Langkawi. Klik pautan di bawah untuk bacaan lanjut.

Anjing Liar Serang Budak, Netizen Bengang Orang Ramai Hanya Lihat Dan Rakam

Pengerusi Masjid Lavender Height Senawang Bunuh Anjing Menggunakan Racun?


Dua Jenama Kasut Hasilkan Model Edisi Khas Untuk ‘Black Panther’

Filem Black Panther yang akan menemui peminat pada minggu hadapan khabarnya adalah salah satu filem terbaik Marvel setakat ini. Bersempena filem Black Panther ini, Clarks dan PUMA sempat menghasilkan kasut edisi khas untuk raja Wakanda ini.

Clarks hadir dengan model Trigenic Evo ‘Black Panther’ di mana kasut ini diperbuat daripada kulit berkualiti tinggi di samping logo ‘Black Panther’ di bahagian belakang kasut ini. Kasut ini dijual pada kuantiti yang terhad dan anda boleh membelinya di sini.

PUMA pula bekerjasama dengan BAIT untuk kolaborasi khas bersama Black Panther ini. Dua model boleh dipilih iaitu Mostro Mid dan Tsugi BOG. Kedua-dua model ini hanya dijual secara online raffle dan hanya 300 pasang Tsugi BOG akan dihasilkan dan 100 pasang untuk model Mostro Mid.

Hype yang menyelubungi filem Black Panther ini memang sangat hebat dan begitu juga kasut-kasut ini. Jika anda mahu menangi barangan rasmi Marvel Studios’ Black Panther, anda boleh sertai Vocket Premiere untuk peluang menangi barangan edisi khas Black Panther. Memang cantik.


Dua Kali Menangis, Lelaki Ini Kongsi Kisah Sayu Bantu Keluarga OKU Di Lebuh Raya

Dalam hidup ini tuhan akan menguji kita dengan pelbagai cara sama ada melalui cabaran sendiri ataupun melihat kesusahan yang dilalui oleh orang lain.

Bagi seorang pemuda ini yang berkongsi pengalamannya di laman Twitter, dia diuji dengan melihat kesusahan hidup orang lain apabila bertemu dengan sebuah keluarga empat beranak termasuk seorang bayi yang menunggang motosikal dalam keadaan hujan lebat semalam.

Dua kali saya menangis dengan asbab yang berlaku. Luluh hati.

Sekitar waktu maghrib semalam, tengah laju bawa motor dekat Highway Guthrie, perasan ada satu motor ni menunggang macam tak stabil. Dalam hati apa ke halnya ni. Bahaya betul.

— Zairul Eizam (@ZairulEizam) January 16, 2020

Mungkin bagi sesetengah orang, menunggang motosikal adalah perkara yang biasa dilakukan tetapi jika anda mendengar kisah yang diceritakan Zairul Eizam ini, sudah pasti anda akan berkata ini bukanlah kisah yang biasa kita dengari.

Saya terus berhenti tepi dan menyonsang ke belakang, pergi ke arah motor tadi. Dalam hati, Ya Allah, nasib tak jadi apa-apa. Kalau sebab tak stabil, boleh jatuh motor tu.

"Bang, kenapa ni". Tanya saya. pic.twitter.com/Jgl5PqyQc4

— Zai Zai Zai Zai (@ZairulEizam) January 16, 2020

Persoalan yang ditanyakannya bagaimanapun tidak berjawab dan ketika itulah dia menyedari pasangan suami isteri tersebut mempunyai masalah pendengaran.

Terpinga-pinga nak jawab soalan. Lantas si isteri tadi, bagi bahasa isyarat yang mereka tak boleh bercakap.

Tersepak di lamunan. Pasangan suami isteri ini OKU Pendengaran. Mereka hanya mampu berbahasa isyarat. Saya ke arah tayar belakang. Rupanya angin tayar kurang.

Mahu terus membantu pasangan itu, Zairul kemudiannya mengambil inisiatif untuk berhubung menggunakan telefon.

Kebetulan ada pakcik turut sama bantu dan bagi cadangan supaya tukar motor. Saya bawa motor mereka dan mereka sekeluarga naik motor saya. Terus setuju, sekurang kurangnya, mereka selamat sampai ke rumah. Pak cik tu sempat hulur not 10 pada si suami. pic.twitter.com/0qCyoE2Chy

Lelaki itu kemudiannya bertambah terkejut apabila mengetahui bayi tersebut juga mungkin mengalami masalah pendengaran dan baru sahaja selesai melakukan pemeriksaan di Hospital Ampang.

Tapi sangkaan saya meleset. Jawab si isteri, "Tak kerja. Kami dari Hospital Ampang. Check up baby. Ada masalah hearing". pic.twitter.com/gwHiErY8jJ

Selepas mendengar kisah sayu keluarga tersebut, Zairul kemudiannya meminta izin keluarga tersebut untuk membantu keluarga tersebut dengan menyebarkan kisah mereka kepada orang ramai di platform media sosial.

Dalam kiriman tersebut dia juga turut berkongsi video pasangan suami isteri tersebut yang bercakap menggunakan bahasa isyarat.

Selain tu, saya lampirkan foto dan video untuk tontonan kalian semua. Terima kasih. Moga Tuhan permudahkan segala urusan dan tugasan kita semua. pic.twitter.com/9y7rWEXk0W

Kepada anda yang ingin membantu keluarga yang kurang bernasib baik ini bolehlah berbuat demikian demi membantu meringankan beban yang ditanggung mereka.

Kita rakyat Malaysia memang terkenal dengan sikap pemurah dan semangat tolong menolong yang sangat kuat. Baca kisah adik ini yang membantu Uncle Cina ini yang kehabisan minyak di tepi jalan seperti kami kongsikan sebelum ini di bawah.

Sikap Muafakat Yang Ditunjukkan Adik Ini Buat Uncle Cina Bergenang Air Mata

Lelaki Ini Luah Rasa Kecewa Masih Ada Pelanggan Yang Biadap Dengan Pekerja OKU

Lihat Inisiatif Kreatif Guru Ini Buka Taman Tema Air Untuk Tarik Murid Datang Ke Sekolah


Dua Kali Menunggu Namun Tiada Yang Menjemput, Jejak Kasih Gelandangan Ini Berakhir Hiba

Jika anda masih ingat, sebelum ini tular tentang seorang lelaki gelandangan, Amran Tamby atau dikenali dengan gelaran Tok Penghulu yang ditemui kembali keluarganya selepas terputus hubungan sejak 1996.

Laporan berita tersebut kembali menemukan beliau dengan keluarganya selepas dia muncul di kaca TV ketika ditemubual wartawan berhubung isu pengurusan gelandangan sewaktu peringkat awal perintah kawalan pergerakan sebelum ini.

Siapa sangka, dari cerita gelandangan ke Jejak Kasih.

Kisah benar menyatukan semula adik-beradik yang terpisah sejak 1996.

(Kredit rakan wartawan di TV3 Juliana Sharin)

*mata masuk habuk pic.twitter.com/uCX8y0kYX4

— MohdFaizalHassan (@f4izalhassan) April 13, 2020

Berpunca daripada kemunculannya itu, pihak keluarganya difahamkan berhasrat untuk membawa lelaki tersebut pulang ke pangkuan mereka selepas lama terpisah.

Bagaimanapun, hasrat beliau untuk menjejak kasih dengan keluarganya tidak kesampaian selepas beliau baru-baru ini memberitahu tidak dijemput keluarganya dari ibu kota.

Dalam laporan yang disiarkan di TV3 itu, Amran memberitahu beliau sudah dua kali menunggu untuk dijemput pulang namun kedua-duanya berakhir dengan kekecewaan.

“Saya tunggu tak sampai, abang dah janji dengan saya […]

“Saya dah tunggu dua kali,siap siap kemas barang saya nak balik.

“Jadi saya malu lah dengan orang DBKL sebab saya cakap hari ini saya dah nak balik tiba-tiba saya tak balik, saya malu,” luahnya yang tidak dapat menahan kesedihan ketika ditanya mengenai perkara itu.

Ditanya mengenai perkara itu, Amran yang tidak dapat menahan sebak hanya memberitahu “Saya pun tak tahu nak cakap apa dah,mungkin keluarga saya dah buang saya”.

Anda boleh menonton penjelasan beliau bermula di minit ke 2.24 di video yang dimuat naik Facebook Buletin Utama TV3 di bawah.

Baca kisahnya sebelum ini yang ditemui keluarganya selepas lebih 24 tahun terpisah di pautan di bawah.

Berita TV3 Temukan Kembali Keluarga Dengan Gelandangan Terpisah Lebih 20 Tahun

17 Faktor Berlakunya Fenomena Gelandangan Di Malaysia


Dua Kapal Terbang ‘World War II’ Berlanggar Dan Hancur Semasa Pertunjukan Udara

Dua kapal terbang era Perang Dunia ke-dua berlanggar dan terhempas ketika melakukan pertunjukan flyover semasa acara peringatan di Texas pada Sabtu, kata Pentadbiran Penerbangan Persekutuan dalam satu kenyataan. Terdapat enam orang berada di dalam kedua-dua pesawat itu ketika nahas berlaku, kata Tentera Udara Peringatan.

Sebuah Boeing B-17 Flying Fortress dan Bell P-63 Kingcobra sedang menyertai pertunjukan udara Wings Over Dallas apabila mereka bertembung di udara berhampiran Lapangan Terbang Eksekutif Dallas kira-kira 1:30 tengah hari (waktu tempatan), kata FAA.

Terrible situation. Two planes collide during an Air Show at Dallas Executive Airport 😳😔👀 pic.twitter.com/thokohgJzw

— Daily Loud (@DailyLoud) November 12, 2022

Beberapa pesawat dijadualkan melakukan demonstrasi flyover pada petang Sabtu yang mana acara selama 3 hari itu adalah bersempena Hari Veteran, bermula hari Jumaat.

Hank Coates, presiden Tentera Udara Veteran, berkata pada sidang akhbar bahawa juruterbang kumpulan itu adalah sukarelawan yang terlatih dan berlesen, biasanya bekas juruterbang syarikat penerbangan atau tentera. Dia berkata perlanggaran di udara semasa pertunjukan udara seperti ini ‘sangat jarang berlaku’.

Datuk Bandar Dallas, Eric Johnson berkongsi melalui media sosialnya pada hari Sabtu bahawa tiada laporan kecederaan terhadap penonton atau mereka yang berada di lapangan.

Tambah beliau, jumlah mangsa kejadian nahas itu masih lagi dalam siasatan.

Terdapat kira-kira 4,000 orang pada acara itu yang bertujuan untuk mendidik orang ramai tentang sejarah Perang Dunia ke-dua dan menghormati sumbangan veteran.

– FAA is currently leading the investigation.– Number of casualties are not yet confirmed, but no spectators or others on the ground were reported injured.– The debris field includes Executive Airport grounds, Highway 67, and a nearby strip mall.

— Mayor Eric Johnson (@Johnson4Dallas) November 12, 2022


Dua Kejadian Dalam Masa Seminggu, Isu Pemandu Mabuk Kembali Jadi Tumpuan

Isu pemandu memandu di bawah pengaruh alkohol kembali dibincangkan di media-media sosial selepas berlakunya dua kejadian dalam tempoh masa tidak sampai seminggu.

Kejadian pertama sebelum ini berlaku di Bukit Sentosa apabila pemandu pacuan empat roda yang dipercayai mabuk melanggar orang awam dan gerai jualan pada 23 Mei.

Berpunca daripada kejadian itu lima orang awam cedera dan dua khemah perniagaan dilaporkan mengalami kerosakan.

Kini hanya beberapa hari selepas insiden tersebut, berlaku pula kemalangan maut di Kuantan juga dipercayai berpunca daripada pemandu yang berada di bawah pengaruh alkohol.

Tambah menyedihkan mangsa yang terlibat dalam kemalangan kali ini maut di tempat kejadian.

Dalam kejadian yang berlaku lebih kurang jam 9.38 malam itu, mangsa dipercayai dilanggar pemandu Toyota CHR yang dipercayai memandu melawan arus.

Mangsa mati di tempat kejadian selepas dirempuh kereta dipercayai dipandu lelaki di bawah pengaruh alkohol#BHKeshttps://t.co/y30jFD4Y2O

Bagaimanapun, ini bukanlah korban pertama yang berlaku berpunca daripada pemandu yang dipercayai berada di bawah pengaruh alkohol ini.

Malah tahun ini juga dalam bulan yang sama beberapa minggu lalu, seorang anggota polis juga maut selepas dilanggar pacuan empat roda.

Juga dikendalikan pemandu yang dipercayai berada di bawah pengaruh alkohol ketika beliau sedang bertugas di sekatan jalan raya di Plaza Tol Kajang Selatan.

Walaupun kita ketika ini sedang sibuk berjuang musuh yang tidak kelihatan iaitu COVID-19 namun kejadian demi kejadian seperti ini tidak boleh dipandang remeh.

Apa pasti ianya memerlukan perhatian segera daripada pihak berwajib agar ia tidak terus menjadi norma baru dalam kalangan pengguna jalan raya di negara kita.

Tiga kejadian dalam tempoh masa sebulan dengan dua kematian adalah angka yang tidak menyenangkan- setidaknya buat kita yang ingin menggunakan jalan raya dengan selamat.

Isu memandu di bawah pengaruh alkohol bukanlah sesuatu yang baru di Malaysia. Baca perkongsian kami sebelum ini mengenai isu ini yang pernah mencuri tumpuan masyarakat negara kita.

Pelanggan Terkejut Pemandu Mabuk ‘Drive Thru’ Burger King Di Kota Damansara

Tular Rakaman Pemandu Dipercayai Mabuk Langgar Dan Seret Motosikal Undang Kemarahan Netizen

Korban Pemandu Mabuk Meningkat, Netizen Lancar Petisyen Haramkan Jualan Arak


3 Langkah Mudah Untuk Anda Sertai ‘Red Bull Can You Make It Challenge’

Pernahkah anda impikan untuk mencabar diri anda dengan menyertai pengembaraan diluar negara seperti dalam rancangan realiti TV? Jika ya, inilah masanya untuk anda menyertai cabaran terbaru daripada Red Bull iaitu ‘Can You Make It Challenge’.

Melalui cabaran ini, tin Red Bull bakal digantikan sebagai kupon untuk anda melangkah ke cabaran seterusnya. Selain itu, tin Red Bull juga bakal menjadi tukaran buat anda untuk mendapatkan makanan dan pengangkutan untuk ke lokasi seterusnya. Kami yakin ramai daripada anda sudah mendapat idea bagaimana cabaran ini bakal berlangsung.

Adakah anda berminat? Berikut merupakan tiga langkah mudah untuk anda sertai ‘Can You Make It Challenge’ anjuran Red Bull:

Sekiranya anda berjaya, peluang untuk anda menyertai ‘Can You Make It Challenge’ bakal bermula dengan penawaran tiket penerbangan ke Eropah untuk menyertai salah satu daripada lima cabaran yang ditawarkan.

Buat anda yang berminat untuk menyertai ‘Can You Make It Challenge’ penyertaan masih dibuka sehingga 14 Februari 2018. Mungkin ini peluang anda untuk bersama rakan untuk melakar nama sebagai juara Red Bull Can You Make It Challenge musim pertama.


Dua Kepala Dipercayai Milik Mangsa Kerat Lapan Ditemui Atas Siling Rumah

Jumaat lalu, tular di media sosial mengenai satu laporan berkaitan dengan kes pembunuhan seorang wanita berumur 27 tahun dan anaknya yang berusia 11 tahun yang dikerat lapan dipercayai dibunuh oleh suaminya sendiri.

Seorang lelaki warganegara Singapura ditahan selepas menjadi suspek utama dalam kes tersebut berikutan penemuan lapan bahagian anggota badan manusia yang dibuang ke dalam semak di Kampung Ladang, Krubong Khamis lalu.

Kedua-dua mangsa tersebut disyaki dibunuh di rumah teres dua tingkat milik mangsa di Taman Merdeka Jaya sebelum dibuang ke kawasan semak.

Polis turut menemui kepala dua beranak yang dibunuh dan dikerat lapan bahagian Khamis lalu, disorok di siling rumah mangsa.

[Update]Kepala dua beranak yang menjadi mangsa pembunuhan kejam dan dikerat lapan, Khamis lalu ditemui di atas siling rumah mangsa 😭 https://t.co/KHQblRQOhr

— MALAYSIA MOST VIRALL (@MALAYSIAVIRALL) October 14, 2019

Semalam, Ketua Polis Melaka, Datuk Mat Kasim Karim enggan mendedahkan penemuan anggota badan terbaharu iaitu kepala mangsa tersebut kerana dikhuatiri mengganggu siasatan.

Pihaknya juga sedang berusaha mencari bahagian pergelangan tangan yang difahamkan telah dibuang ke dalam tong sampah dan dikutip oleh pekerja pembersihan.

Sebuah posting yang dimuat naik di Twitter turut melaporkan bahawa kepala dua beranak yang menjadi mangsa pembunuhan kejam itu ditemui di atas siling rumah mereka.

Lagi berita mengenai tragedi pembunuhan pada pautan di bawah. Klik untuk bacaan lanjut.

18 Penuntut UPNM Diarah Bela Diri Dalam Kes Bunuh Zulfarhan

Bunuh Dan Simpan Dalam Peti Sejuk, Apa Sudah Jadi Dengan Pengasuh?


Dua Kumpulan Mat Rempit Bergaduh Besar Cetus Kekecohan Di Dataran Merdeka

Satu pergaduhan besar berlaku antara dua kumpulan mat motor difahamkan berlaku malam semalam di Dataran Merdeka.

Berdasarkan perkongsian video oleh Info Roadblock JPJ/POLIS dan beberapa laman lain di Facebook, dapat dilihat dua kumpulan remaja bergaduh dengan melibas helmet ke arah satu sama yang lain.

Kumplan mat rempit ini langsung tidak menjaga jarak sosial dan hadir dalam kumpulan yang besar dengan ada individu yang dilihat tidak memakai pelitup muka. Lebih buruk lagi, mereka ini langsung tidak mempedulikan pengguna jalan raya yang lain dengan bergaduh di atas jalan dan menyebabkan kesesakan lalu lintas di kawasan tersebut.

Ramai netizen yang kecewa dengan perangai remaja Melayu yang terlibat dalam pergaduhan ini. Dengan hanya beberapa hari sahaja lagi sambutan kemerdekaan akan berlangsung, kes seperti ini sedikit sebanyak mencacatkan imej Dataran Merdeka yang menjadi lokasi sambutan merdekat setiap tahun.

Sebab mengapa pergaduhan ini boleh tercetus masih lagi belum jelas tetapi difahamkan berpunca daripada pergaduhan kecil yang tercetus antara ahli dua kumpulan ini.

“Budak-budak hingusan yang baru kenal dunia kebebasan hidup. Tak lama lagi mesti kena jemput beramai-ramai dalam keadaan berantai ke lokap. Kasihanlah sedikit kepada parents. Mereka harapkan masa depan korang cerah sebenarnya,” antara komen netizen yang ada pada pautan video di pergaduhan ini.

Netizen berharap pihak berkuasa dapat mengambil tindakan tegas terhadap kumpulan ini yang bukan sahaja berkumpul dalam kumpulan besar, tetapi menganggu kententeraman awam disamping tiada kluster COVID-19 baharu muncul berpunca daripada pergaduhan ini.

Ini pula kisah kekecewaan penduduk setempat terhadap golongan basikal kayangan. Baca lagi pada pautan di bawah.

Netizen Kecewa Sikap ‘Selfish’ Geng Basikal Yang Menyusahkan Penduduk Gombak

3 Lelaki Ditahan Dan Disaman RM1,000 Seorang Selepas ‘Kantoi’ Berbasikal Dari Ampang Ke Jelebu

Pergaduhan Tercetus Lagi Kerana Kasut adidas NMD Pharrell


Dua Lapangan Terbang KLIA Dijenamakan Semula, Kini Dikenali Sebagai Terminal 1 Dan Terminal 2

Pada awal Februari lalu Malaysia Airports Holdings Bhd (MAHB) mengumumkan pihak mereka senang mendapatkan kelulusan pihak kerajaan untuk menjenamakan semula KLIA dan KLIA2 di Sepang.

Terbaharu, MAHB mengumumkan KLIA kini dikenali sebagai Terminal 1, manakala KLIA2 pula dikenali sebagai Terminal 2.

Dalam kenyataan Februari lalu, Pengarah Urusan MAHB Datuk Iskandar Mizal Mahmood menyatakan penjenamaan semula itu membolehkan pihaknya memasarkan perkhidmatan lapangan terbang dengan lebih berkesan sekali gus mengukuhkan kedudukan Lapangan Terbang Antarabangsa KL sebagai hab serantau.

MAHB juga mengumumkan bahawa ia telah mendapat kelulusan secara prinsip daripada kerajaan mengenai syarat material Perjanjian Operasi (OA 2023) untuk mengendalikan, mengurus, menyelenggara dan membangunkan 39 lapangan terbang dan STOLports di seluruh negara sehingga 2069.


Dua Lelaki Diberkas Setelah Video Cubaan Curi Tabung Ekzos Kereta Tular

Setiap komponen yang ada pada kenderaan amat berharga nilainya jika dijual kepada ‘pembeli yang tepat’, tidak kira sama ada komponen luaran mahupun dalaman kereta.

Baru-baru ini dua lelaki telah dirakam sedang cuba mencuri tabung ekzos kenderaan di kawasan parkir Hotel De Palma Ampang. Setelah kegiatan mereka terbongkar, mereka segera meninggalkan tempat kejadian dengan menaiki kereta Proton Iriz.

Menurut Harian Metro, dua orang lelaki berjaya ditahan oleh polis di Sungai Besi pada jam 11 malam selepas pihaknya menerima laporan berhubung kejadian terbabit.

“Polis berjaya merampas dua tabung ekzos, dua penyambung tabung ekzos, pelbagai peralatan membuka ekzos, gergaji besi bermotor dan sebuah kereta jenis Proton Iriz.

“Siasatan mendapati kedua-dua suspek aktif mencuri tabung ekzos bagi mendapatkan besi platinum sebelum dijual di pasaran gelap,” terang Ketua Polis Daerah Ampang Jaya, Asisten Komisioner Mohamad Farouk Eshak.

Tambah beliau lagi, suspek juga mengaku sudah beberapa kali mencuri tabung ekzos di sekitar Ampang dan Kajang. Pihak polis masih lagi meneruskan siasatan bagi mengenalpasti samada suspek terlibat dalam kes-kes lain di dalam daerah Ampang dan daerah luar.

Tindakan awal orang awam merakam perbuatan mereka telah menyelamatkan pemilik kereta Toyota Innova serta membantu pihak polis dalam menyelesaikan kes curi tabung ekzos yang berleluasa di kawasan Ampang dan Kajang.

Kedua-dua suspek direman dan disiasat mengikut Seksyen 379A (1) Kanun Keseksaan atas kesalahan mencuri komponen sebuah kenderaan motor dan jika disabit kesalahan boleh dipenjara selama satu tahun dan tidak lebih tujuh tahun dan juga didenda.

Sementara itu, Lamborghini yang terlibat dalam insiden kemalangan di Jalan Tun Razak baru-baru ini didakwa hanyalah kereta sewa. Baca lebih lanjut melalui pautan di bawah.

Pemuda Ini Dakwa Lamborghini Terlibat Kemalangan Hanya Kereta Sewa?

Lori Pasir Hilang Kawalan Rempuh Myvi Hingga Remuk Teruk


Dua Lelaki Ditahan Guna Motosikal Hilang Dengan Nombor Plat Milik Ketua Pengarah JPJ

Isu penggunaan nombor plat palsu pada kenderaan curi masih lagi berleluasa dalam kalangan masyarakat kita. Namun baru-baru ini penangkapan dua orang lelaki yang menunggang dan membonceng motosikal jenis Honda C-100 mencuri perhatian Jabatan Siasatan dan Penguatkuasaan Trafik Kuala Lumpur (JSPT KL).

Ini kerana hasil semakan JSPTKL mendapati motosikal yang digunakan merupakan masih dilaporkan hilang bersangkut laporan di Balai Polis Chow Kit pada 17 Ogos 2022. Lebih memeranjatkan lagi apabila motosikal itu menggunakan nombor pendaftaran milik Ketua Pengarah JPJ Malaysia.

“Kedua-dua lelaki warganegara ditahan pada 6 November, jam lebih kurang 11.30 pagi oleh sepasukan pegawai dan anggota dari cawangan Penguatkuasaan JSPT KL ketika melakukan sekatan jalan raya bagi Operasi Motosikal Pelbagai Kesalahan di Jalan Tiara Titiwangsa OFF Jalan Pahang.

“Tangkapan dibuat ke atas suspek serta motosikal yang ditunggang dirampas bersama serangkai anak kunci dan bawa balik ke JSPT KL untuk tindakan selanjutnya,” petik kenyataan rasmi JSPTKL.

Suspek-suspek ditahan di bawah Seksyen 379A Kanun Keseksaan.


Dua Lelaki Ini Hasilkan Replika Bangunan Sultan Ibrahim Guna 15,000 Kepingan LEGO

Sebelum ini rakyat Malaysia telah terpegun dengan kemampuan pihak Legoland Malaysia yang menggunakan 150,000 potongan batu bata Lego dalam mencipta lima mural petugas barisan hadapan bagi menghargai jasa mereka.

Kali ini dua lelaki tempatan Bruce Lee Chiau Han dan Michael Choy Kum Weng  pula telah berjaya mencipta replika bangunan Sultan Ibrahim di Johor Bahru dengan menggunakan 15,000 potongan LEGO dalam masa enam minggu.

Kedua-duanya menurut perkongsian di laman Mashable SEA, difahamkan saling mengenali dari Kumpulan Pengguna Synergy Lego di  Facebook yang mengumpulkan orang ramai menunjukkan bakat mereka dalam menghasilkan binaan LEGO.

Menurut laporan, mereka berdua mengambil masa lebih kurang enam minggu serta 15,000 potongan batu bata Lego bagi menyiapkan keseluruhan replika tersebut.

“Saya telah menghabiskan dua minggu untuk mengkaji struktur bangunan tersebut, sebelum mula membina Bangunan Sultan Ibrahim.

“Saya dan Choy telah memutuskan untuk membina bangunan tersebut bagi meraikan pembukaan kedai baru LEGO di Johor Bahru pada 30 November yang lepas,” kongsi beliau di Facebook.

Bangunan tersebut telah dianggap sebagai mercu tanda di negeri Johor Bahru kerana ia merupakan bangunan tertinggi sewaktu era pra-kemerdekaan Malaysia.

Replika tersebut telah dipamerkan di outlet Box of Bricks yang bertempat di Midvalley Southkey Johor Bahru sempena pembukaan outlet baru pada 30 November 2020 yang lepas.

Baca juga perkongsian kami yang menarik pada minggu ini pada pautan di bawah.

Berdegil Tidak Mahu Jual Tanah, Rumah Lelaki Ini Ibarat ‘Up’ Di Dunia Sebenar

Aksi Kejam YouTuber Ini Seksa Kekasih Sehingga Maut, Disiarkan Secara ‘Live’ Di YouTube

PBB Keluarkan Ganja Daripada Senarai Dadah Merbahaya, Kini Dianggap Sebagai Tanaman Ubat


Dua Lelaki Ini Tunjuk Bagaimana Naik ‘Roller Coaster’ Tanpa Menjerit Di Jepun

Jepun kini kembali membuka bisnes dan taman tema mereka di negara berkenaan bagi merancakkan kembali sektor ekonomi mereka yang terkesan teruk kerana ketiadaan pelancong luar akibat COVID-19.

Namun, bagi mengekang penularan COVID-19, setiap pembukaan taman tema atau tempat tumpuan awam akan mempunyai SOP yang keta. Namun, ada satu peraturan ‘pelik’ yang dikenakan buat pengunjung Fuji-Q Highland Amusement Center; mereka tidak dibenarkan untuk menjerit jika menaiki roller coaster.

Biasa kita ke taman tema seperti Legoland atau Sunway Pyramid, jeritan keterujaan adalah satu perkara biasa apabila melalui kawasan roller coaster atau tarikan lain yang melibatkan kelajuan. Jadi, bagaimana untuk naik roller coaster tanpa menjerit?

Dalam video yang dihasilkan oleh Fuji-Q Highland ini, presidennya, Daisuke Iwata dan presiden syarikat induk Fuji Kyuko, Koichiro Horiuchi membuat demonstrasi bagaimana untuk ‘diam’ tetapi masih boleh menikmati roller coaster di taman tema tersebut.

Dapat dilihat, mereka berdua nampak tenang sahaja dan menaiki roller coaster lengkap dengan pelitup muka. Lebih menarik, terdapat ayat ‘sila menjerit di dalam hati’ ditulis di pengakhiran video ini.

Mungkin sudah biasa menaiki setiap tarikan di taman tema ini, Daisuke dan Koichiro boleh menaiki roller coaster dengan tenang serta tanpa sebarang perasaan dan kekal serius hingga tamat. Jika mereka boleh tenang, bagaimana pula dengan anda?

Ini pula artikel berkenaan 5 roller coaster paling ‘seram’ di dunia. Baca pada pautan di bawah.

Top 5 Roller Coaster Paling ‘Menakutkan’ Di Dunia

Taman Tema Rasmi ‘Naruto’ Telah Dibuka Di Jepun

Catat Lebih 60,000 Kes Sehari, Amerika Syarikat Sedia Buka Semula Disney World


Dua Lelaki Menyamar Jadi ‘Rider’ Cuba Rompak Jam Tangan Mewah Pemandu Bugatti

Seorang jutawan dari Kuwait, Abdullah F. Al Basman mengalami detik-detik cemas apabila cuba disamun oleh dua orang lelaki menaiki skuter yang menyamar sebagai rider penghantar makanan ketika beliau sedang menunggu lampu isyarat disekitar Mayfair, London.

Menurut salah seorang saksi, perompak tersebut berada di hotel yang diduduki oleh jutawan Kuwait itu, sebelum diminta untuk beredar oleh salah seorang kakitangan hotel, lapor The Sun.

“Apabila Abdullah keluar menaiki keretanya, mereka mula mengikutinya sehingga ke Hyde Park Corner. Salah seorang daripada mereka telah membunyikan hon yang saya anggap ia sebagai isyarat untuk memulakan serangan,” kata saksi kejadian terbabit.

Watch thieves out in London ( Mayfair) today two Thieves on mopeds one using hammer trying to take a man watch as is sit Bugatti chiron car..

— London & UK Street News (@CrimeLdn) August 21, 2022

Dalam dua video yang tular, salah seorang perompak telah mengetuk cermin tingkap Bugatti Chiron itu dengan penukul beberapa kali sebelum jutawan itu segera memecut untuk menyelamatkan diri.

Memetik laman The Sun lagi, kedua-dua lelaki itu dipercayai menyasarkan jam tangan Platinum Rolex Daytona milik jutawan itu yang dianggarkan lebih £110,000 (RM583,711).

Al Basman sedang menginap di Hotel Berkeley, di mana saksi berkata perompak telah mengikutinya sebelum melakukan serangan terbabit. Setelah gagal cubaan rompakan itu, kedua-duanya melarikan diri ke tepi jalan daripada jalan utama.

Same guys targeting a different person pic.twitter.com/DyTKiWaAOl

Dalam satu video lain pula, kelihatan kedua-dua suspek cuba menyerang seorang pejalan kaki di Mayfair. Salah seorang perompak itu melihat jam tangan pada pergelangan tangan lelaki itu, lalu memberhentikan motosikal secara mengejut sebelum mengikuti mangsa dari belakang.

Insiden yang terjadi itu menjadi sebahagian daripada satu lagi keganasan hujung minggu ketika peningkatan jenayah semakin meruncing di seluruh ibu negara London.

Menurut Datuk Bandar London, Sadiq Khan menyatakan peningkatan jenayah serta keganasan berlaku di tempat mereka ketika ini disebabkan musim panas, waktu siang lebih lama dan cuti sekolah yang sedang berlangsung.

“Kami sedang bekerjasama dengan polis untuk menyekat keganasan daripada terus meningkat,” kata Sadiq Khan kepada portal LBC.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu seorang pemilik Nissan GT-R R34 telah mendapat jutaan ringgit selepas kereta rare miliknya telah dibeli oleh seorang mat saleh.

Pemilik JDM Dapat Jutaan Ringgit Selepas Mat Saleh Beli GT-R R34 Miliknya

Tidak Mahu Dikenali ‘Negara Pengeluar Bateri’ Sahaja, Jokowi Gesa Tesla Bina Kereta Di Indonesia

‘Dia Kembali Semula’ – Polis Buru Individu Misteri Pandu Kereta Formula 1 Di Lebuh Raya


Dua Lipa Disaman Kerana Guna Gambar Paparazzi Tanpa Izin

Ia mungkin satu kejadian yang pelik tetapi ia benar-benar berlaku. Penyanyi Dua Lipa disaman berdepan sama daripada seorang jurugambar paparazzi apabila memuat naik gambarnya yang dirakam oleh paparazzi itu tanpa izin di Instagram.

Berdasarkan dokumen mahkamah, gambar yang menjadi pertikaian ini adalah gambar Dua Lipa sedang berdiri di sebuah lapangan terbang pada tahun 2019 di mana dia kemudiannya berkongsi gambar itu di laman Instagram miliknya. Berdasarkan dokumen itu, gambar berkenaan dikongsi ‘tanpa keizinan dan kebenaran’.

Walaupun gambar berkenaan adalah gambar Dua Lipa, mengapa dia didapti bersalah? Kerana perbuatan itu dilihat mempergunakan gambar berkenaan untuk keuntungan penyanyi tersebut kerana Instagram adalah salah satu alat pemasaran Dua Lipa.

I’m confused. A photographer can take a photo of a celebrity without their consent and make money on it. But said star can’t post the picture stolen from them without consent. Or they’ll be sued. That seems a messed up law, right? https://t.co/XTqrbbvdWC

— Rebecca J Fletcher (@rebeccajsmithw1) July 9, 2021

Gambar berkenaan ketika ini sudah dipadam daripada laman Instagram Dua Lipa. Paparazzi itu meminta pampasan bernilai USD150,000 (RM628,000) daripada penyanyi tersebut.

Para peminat Dua Lipa berkata tindakan paparazzi itu adalah sesuatu yang licik kerana paparazzi itu juga tidak beretika kerana merakam gambar Dua Lipa secara tanpa izin dan menggunakan gambar tersebut untuk keuntungan diri sendiri.

Ini beberapa kes saman kontroversi lain yang berlaku sebelum ini. Baca pada pautan di bawah.

Guna Karya Seni Tanpa Izin Pelukis, Salt Bae Disaman RM20 Juta

Guna Darah Manusia Sebenar, Nike Saman Pembuat Model ‘Satan Shoes’


Dua Lipa Pilih Kuala Lumpur Sebagai Bandar Paling Menarik Pernah Beliau Lawati

Penyanyi terkenal antarabangsa, Dua Lipa menarik perhatian netizen Malaysia apabila memilih Kuala Lumpur sebagai destinasi kegemarannya sepanjang menjelajah dunia.

Lipa berkata demikian menerusi satu perkongsian video di TikTok semasa peminat mengajukan soalan kepadanya.

Tak expect Dia Lupa sebut Kuala Lumpur kan #fypシ #fypage #fypシ゚viral #malaysiaviral #malaysianspeaks #dualipa #kualalumpur #tourism #visitmalaysia #malysiatrulyasia

“Banyak tempat yang pernah saya kunjungi, tetapi saya sangat suka Kuala Lumpur. Saya melawat kuil yang menakjubkan di sana,” ujarnya semasa membuat live di TikTok.

“Saya rasa setiap kali saya ke negara Asia, ia adalah antara pengalaman yang paling menarik,” tambahnya lagi.

Dalam pada itu, rata-rata peminat Malaysia tersentuh malah terkejut dengan kenyataan Dua Lipa tersebut dan tidak menyangka dia menyebut Kuala Lumpur sebagai bandar kesukaannya.

Selain melawat kuil, difahamkan penyanyi berusia 27 tahun itu turut melawat muralnya yang dicipta dengan warna Montana, memakai baju flamingo merah.

“Mural yang cantik di KL!!!!,” tweetnya di laman Twitter selepas melawat tempat tersebut.

Mural Dua Lipa itu dilukis oleh artis visual KATUN. Beliau menyiapkan tepat pada masanya ketika Lipa mendarat di Malaysia pada 2018.

Sebelum ini, Lipa pernah mengadakan konsert di Malaysia iaitu The Self-Titled Tour di KL Live pada 3 Mei 2018.

Bukan itu sahaja, pelantun lagu One Kiss itu juga pernah menjayakan persembahan di Good Vibes Festival di The Ranch @ Gohtong Jaya, Genting Highlands pada 2017.


3 Lelaki Ditahan Dan Disaman RM1,000 Seorang Selepas ‘Kantoi’ Berbasikal Dari Ampang Ke Jelebu

Sedia maklum, tiada kebenaran rentas negeri dan anda yang melanggar perintah tersebut akan diarah berpatah balik serta dikenakan denda. Itulah yang berlaku kepada 3 lelaki berbasikal dari Ampang, Selangor ke Jelebu, Negeri Sembilan.

Difahamkan, 3 lelaki tersebut beriadah dengan menaiki basikal dan telah ditahan polis ditahan di jalan masuk ke Kampung Chennah jam 10 pagi, Khamis oleh anggota polis dan rela yang meronda.

Menurut Ketua Polis Daerah Jelebu, Deputi Superintendan Maslan Udin berkata ketiga-tiga individu tersebut gagal memberikan alasan munasabah dan merentas negeri tanpa kebenaran polis. Oleh itu, mereka dikenakan kompaun RM1,000 mengikut Seksyen 25 Akta Pencegahan Dan Pengawalan Penyakit Berjangkit 1988.

Bayaran kompaun perlu dilakukan di Pejabat Kesihatan Daerah Jelebu sebelum 3 Jun depan bagi mengelakkan tindakan pendakwaan, sekiranya gagal membayar kompaun.

Diharap anda diluar kekal patuh dengan arahan tidak rentas negeri bagi mengelakkan daripada dikenakan kompaun dan tindakan undang-undang. Apakah pandangan anda mengenai isu ini?

Sebelum ini kecoh apabila ada wanita dibenarkan rentas negeri kerana ada ‘kabel’. Klik pautan di bawah untuk ketahui lebih lanjut.

“Dah Ada Surat Dari Ketua P” – Netizen Bengang Perempuan Ini Boleh Rentas Negeri Guna Kabel

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

500 Kenderaan Diarah Patah Balik Setelah Cuba Rentas Negeri Untuk Balik Kampung


Dua Lokasi Unik Di Manila Yang Mungkin Anda Belum Tahu

Terletak di Nasugbu, Batangas dan hanya mengambil masa sekitar 4 jam sahaja dari kota Manila. Bas seawal jam 3 pagi boleh didapati di DLTB Bus Terminal menuju ke Nasugbu. Setibanya di Nasugbu Bus Terminal, terdapat beberapa agen yang sudah siap sedia untuk menawarkan beberapa khidmat untuk ke Fortune Islands. Sila tawar menawar! Di sini harga dikira mengikut bot, dan digalakan untuk datang berjemaah so boleh jimat sikit.

Kami berjaya mendapatkan harga 4000 peso selepas beberapa kali rundingan. Untuk ke jeti pula, anda perlu mendapatkan tricycle dengan kadar 10 peso setiap seorang. Dari Jetty ke Fortune Islands megambil masa sekitar 1 jam, dan disana akan dikenakan bayaran masuk sebanyak 300 peso setiap seorang.

Baca: Itinerari Dan 20 Tip Travel Solo Selama 5 Hari Ke Cebu Dan Manila

Tarikan utama Pulau ini merupakan acropolis serta tiang dan patung Greece yang menyerupai Kota Rome. Mengikut kisah, sebuah Kapal San Diego penah karam disini dan segala artifak dipulihkan dan diletakkan di Muzium San Diego yang kini telah ditutup. Tiada ramai pelancong, malah hanya kami yang berkunjung pada hari itu, jadi ini suatu bonus buat kami yang ingin bersantai. Asyik!

Sesiapa yang mengikuti drama Filipina “Be Carefull With my Heart’ pasti mengagumi keindahan alam yang terletak di Baguio. Udara yang cukup nyaman, hutan menghijau dan kedudukan geografi yang menarik membuatkan hati aku tergerak untuk sampai ke sana. Seumpama di Cameron Highlands, cuaca yang agak sejuk dan berkabus membuatkan kami semakin teruja.

Perjalanan megambil masa sekitar 8 jam dari Kota Manila dengan menaiki Victory Liner Bus di Pasay Victory Liner Bus Terminal. Bas boleh didapati seawal jam 3 pagi, dinasihatkan untuk ambil seawall yang mungkin bagi mengelakkan trafik yang sangat padat di Manila.

Look Out Point merupakan satu kawasan untuk melihat pemandangan di sekitar Bandar Baguio. Disini terdapat banyak kedai cenderamata, pokok bunga dan kaktus, dan pelbagai hasil jualan tanaman seperti Jagung dan ubi Keledek. Segar dan manis weh! Nampak pula peniaga bertudung dan logo Halal terus jadi batak sebab dah kebulur. Di sini juga anda boleh bergambar dengan pakaian Tradisi kaum Igorot yang terdapat di situ.

Merupakan taman untuk bersantai dan berhadapan dengan The Mansion juga
merupakan salah satu tarikan utama. Ditengah laluan pejalan kaki terdapat kolam
buatan dan bunga bunga yang tumbuh segar yang membuatkan taman ini menjadi
sebuah taman yang sesuai untuk bersantai. Di penghujung taman, terdapat banyak Kuda yang boleh ditunggang untuk menikmati pemandangan sekitar.

Ini merupakan salah satu bakul impian saya, nak ke Brazil? Bermimpi lah kan. Jadi di sini saya merasakan puas dapat melihat sebuah perkampungan tersusun yang dihiasi
pelbagai warna. Merentasi jambatan kecil untuk menuju ke puncak, nasib baik fit jadi isu semput tidak berlaku ketika proses pendakiaan. Seumpama hati berbunga riang dan penuh warna apabila memandang kawasan bangunan mereka, terasa segar dan
seumpama di alam fantasi.

Bagi mereka yang sukakan kelainan dan aktiviti yang lasak dan ingin mencabar diri
mengatasi rasa ketakutan kepada ketinggian. Terdapat beberapa permainan yang
pastinya kita tak kan jumpa di Malaysia antaranya Silver Surfer dan Canopy Ride. Harga pula berbeza mengikut permainan, dan apa yang pasti anda wajib mencuba! Seriuslah, awesome weh.

Konsep kami “Galas beg sama sama, Sesat sama sama”, jadi kami hanya menggunakan pengangkutan awam ketika berkunjung ke setiap destinasi. Pastikan anda mempunyai aplikasi Grab/Uber untuk memudahkan pergerakan anda, nak dapat Grab bukan main payah disebabkan high demanding tetapi sangat berbaloi dari segi harga. Kami hanya menaiki Jeepney ketika berada di Baguio memandangkan jarak yang dekat diantara satu tempat kunjungan pelancong. Tricycle kami menaiki ketika berada di area Baclaran menuju ke Instramuros dan dari Nasugbu terminal bus
menuju ke Jeti. Power betul tangan dia handle motorsikal membawa bebanan sebesar bas. Hahaha.

Keliru dan buntu? Peginapan sepanjang trip ke sini dengan membuat pesanan menerusi aplikasi hotelsCombined. Melalui papran pencarian hotel, laman web HotelsCombined akan senaraikan dan bandingkan segala macam jenis penginapan mengikut citarasa dan poket kita sendiri. Aplikasi ini membandingkan harga website lain seperti Agoda, Booking, Expedia dan lain lain.

Menerusi paparan, anda akan menemukan jenis bilik yang sama tapi dengan harga yang berbeza. Jadi tidak perlu membuang masa dan membuat perbandingan satu persatu. Mudah kan? Jika anda masih belum mempunyai apps ini di telefon pintar anda, boleh download app HotelsCombined menerusi Play Store.

Pemilihan penginapan kami adalah berdasarkan jarak dari satu tempat yang bakal dikunjungi, perkampungan muslim dan mempunyai rujukan positif daripada mereka yang telah menginap disini sebelum ini. Tetapi yang lebih utama adalah Value for Money!

BACA JUGA: Pengalaman 3 Hari Aku Di Kota Manila Yang Dimurtadkan Dan Fortune Island Yang Unik


Dua Orang Cedera Selepas Skrin Video Gergasi Jatuh Ketika Konsert

Dua penari di Hong Kong cedera selepas terkena skrin yang jatuh semasa Mirror, sebuah kumpulan paling popular di negara tersebut membuat persembahan, lapor Reuters.

Rakaman insiden itu beredar dalam talian. Ia memaparkan sekumpulan penari berpakaian putih membuat persembahan di atas pentas di Hong Kong Coliseum apabila tiba-tiba sebuah skrin video bersaiz gergasi jatuh dan menghempap salah seorang penari. Skrin itu kemudiannya jatuh ke atas seorang lagi sebelum yang lain bergegas untuk membantunya.

Pengurus Mirror Ahfa Wong kemudian naik ke pentas untuk memohon maaf dan meminta penonton beredar, menurut klip video yang tersebar dalam talian.

Mirror concert in Hong Kong, big lcd screen falling off pic.twitter.com/5JQ7UNPvac

— Jacky Hau (@real_jackycwhau) July 28, 2022

Penari itu kemudiannya dibawa ke hospital dalam keadaan sedar sejurus selepas 10.30 malam waktu tempatan, polis memberitahu AFP.

Pada kira-kira tengah malam, Hospital Queen Elizabeth berkata seorang lelaki yang mengalami kecederaan yang serius disebabkan skrin tersebut jatuh terkena lehernya, manakala seorang lagi berada dalam keadaan stabil.

Kes ini telah pun melibatkan pihak kerajaan apabila Hong Kong, melalui Setiausaha Kebudayaan, Sukan dan Pelancongan Kevin Yeung meminga agar konsert ini dihentikam sehingga struktur pentas benar-benar terbukti selamat.

Pemimpin Hong Kong John Lee berkata beliau terkejut dengan insiden itu dan telah mengarahkan siasatan menyeluruh untuk menilai aspek keselamatan bagi “memastikan keselamatan penghibur, krew dan orang ramai”.

Klip Linkin Park henti persembahan kembali tular selepas tragedi di konsert Travis Scott. Rujuk pautan di bawah untuk membaca.

Klip Linkin Park Henti Persembahan Kembali Tular Selepas Tragedi Di Konsert Travis Scott

Habis Terjual Dalam Masa 3 Jam, Reseller Ambil Kesempatan Jual Semula Tiket Konsert Justin Bieber

Pengalaman Saya Menonton Konsert ‘Sold Out’ Hebat Siti Nurhaliza Di Axiata Arena


Dua Pawagam Utama Negara Tutup Operasi Bermula Esok

Perdana Menteri Tan Sri Muhyiddin Yassin telah mengumumkan pelaksanaan Perintah Kawalan Pergerakan semalam mulai 18 Mac 2020 hingga 31 Mac 2020 untuk membendung penularan wabak COVID-19 yang dilihat makin membimbangkan di Malaysia.

Berikutan pengumuman tersebut, dua pawagam utama di Malaysia iaitu GSC dan TGV telah mengeluarkan notis penutupan operasi selama 2 minggu mulai hari esok.

Dear TGV moviegoers, please take note of this very important announcement. Stay healthy and protected ALWAYS. #TGVCares ❤

A post shared by  TGV Cinemas (@tgvcinemas) on Mar 16, 2020 at 9:27am PDT

Dear Malaysians, here's an important announcement. Take care, and be strong. #GSCLoveYou3000 💖

A post shared by  GSC Cinemas (@gscinemas) on Mar 16, 2020 at 8:03am PDT

Penutupan tersebut adalah untuk mematuhi pekara 6, Perintah Kawalan Pergerakan yang mengarahkan penutupan semua premis kerajaan dan swasta kecuali yang terlibat dengan perkhidmantan penting negara.

Menerusi notis tersebut, pengunjung yang telah membeli tiket secara atas talian sebelum pengumuman dibuat, bayaran semula akan dibuat secara automatik. Bagi anda yang beli tiket awal di kiosk atau kaunter tiket, anda diminta untuk menyimpan terlebih dahulu tiket sehingga tamat tempoh Perintah Kawalan Pergerakan.

Pastinya dengan pengumuman ini, filem-filem yang bakal ditayangkan akan sedikit terkesan. Walau bagaimanapun, diharap anda semua dapat mematuhi Perintah Kawalan Pergerakan ini.

Ikuti perkembangan terkini tentang COVID-19 di The Vocket. Klik pada pautan di bawah untuk ketahui lebih lanjut.

Wabak Merebak Terlalu Pantas, WHO Isytiharkan COVID-19 Sebagai Pandemik

3 Cara Lindungi Diri Daripada Wabak Coronavirus Anda Wajib Tahu

Hanya Bermodalkan RM11, Ini 2 Bahan Buat ‘Hand Sanitizer’ Secara DIY


Dua Pelajar Berusia 14 Tahun Dedah Ada Asteroid Yang Sedang Dekati Bumi

Pelajar lain, ketika di sekolah, mereka mungkin sedang memikirkan content apa yang harus dimuat naik di laman TikTok atau Instagram mereka. Namun bagi dua pelajar berumur 14 tahun dari India ini, mereka berjaya menemui asteroid baru yang tidak pernah direkodkan oleh mana-mana institusi astronomi.

Vaidehi Vekariya dan Radhika Lakhani adalah pelajar yang masih berada di kelas 10. Mereka tinggal di Kota Surat, negeri Gujarat. Selama dua bulan terakhir, Vaidehi dan Radhika telah terlibat dalam program pemerhatian ruang angkasa yang dikelolakan oleh International Astronomical Search Collaboration (IASC), sebuah institusi astronomi awam yang bekerjasama dengan NASA.

Apa yang lebih menarik, penemuan mereka ini hadir sewaktu ahli astronomi sedang sibuk memerhati komet NEOWISE yang baru saja melintasi Bumi.

Apa yang mereka lakukan adalah menghabiskan waktu berhari-hari mengkaji beratus-ratus gambar yang diambil dari teleskop Pan-STARRS di Hawaii. Teleskop ini merupakan salah satu teknologi yang paling canggih di dunia, dengan kemampuan untuk mengoptimumkan lensa dan memperbesarkan gambar yang diambil dari angkasa.

DISCOVERY ALERT!We are proud to announce VAIDEHI VEKARIYA SANJAYBHAI and RADHIKA LAKHANI PRAFULBHAI, two students of P.P. SAVANI CHAITANYA VIDYA SANKUL (CBSE) from Surat with the help of SPACE-AIASC discovered a new Asteroid which is a Near-Earth Object named HLV2514. pic.twitter.com/HXpOvrwxNY

Hasil kajian mereka berjaya menemui sebuah objek yang kini berada di sekitar Planet Marikh. Mengikut pengiraan mereka, asteroid ini bakal melintasi orbit Bumi dalam masa satu juta tahun akan datang.

Dinamakan sebagai HLV2514, pengarah IASC, Patrick Miller mengakui bahawa objek itu tidak pernah direkodkan oleh mana-mana institusi astronomi. “Objek langit ini pasti akan melintasi Bumi pada masa akan datang,” kata Miller seperti dikutip dalam The Times of India.

Berkata kepada media, kedua anak muda berusia 14 tahun ini mengakui mereka sedikit ‘bernasib baik’ kerana berjaya membuat penemuan besar dalam pengalaman pertama mereka mengkaji foto ruang angkasa, “Kami telah memantau 20 objek menarik, dan ini memang terbukti menjadi penemuan baru,” kata Vaidehi kepada The Times of India. “Kami diberitahu bahawa kami mempunyai peluang untuk menamakan objek tersebut setelah  NASA mengesahkannya, tetapi prosesnya memakan masa beberapa tahun.”

Vaidehi memasang cita-cita untuk menjadi salah seorang angkasawan apabila dia meningkat dewasa, manakala Radhika pula mahu beri tumpuan kepada pelajaran agar dia mempunyai banyak pilihan kerjaya, memandangkan mereka berasal dari keluarga miskin, “Keluarga saya tidak mempunyai TV di rumah, jadi saya perlu belajar dengan serius,” katanya.

Terdahulu, NASA pernah menafikan sebuat asteroid gergasi yang bakal menghentam bumi pada 14 Februari 2020 yang lalu. Klik pautan di bawah untuk membaca.

Netizen Risau Asteroid Gergasi Bakal ‘Menghentam’ Bumi Esok, NASA Minta Semua Bertenang

NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya


Dua Pelajar UiTM Tersenarai Antara 10 Terbaik Dunia Bagi Program Profesional Perakaunan

Dua pelajar Universiti Teknologi MARA (UiTM) telah tersenarai antara 10 terbaik dunia bagi peperiksaan ‘The Association of Chartered Certified Accountants’ (ACCA) dan ‘Certified Accounting Technician’ (CAT) pada bulan Disember yang lalu.

Menurut kenyataan yang dikeluarkan oleh pihak UiTM, dua pelajar tersebut merupakan pelajar bagi jurusan perakaunan.

Kedua-dua pelajar tersebut dikenali sebagai Fatin Najwa Azman, 22 iaitu pelajar semester kelima program ACCA dan Putera Aiman Abdul Rashid, 19, pelajar semester akhir bagi program CAT.

A post shared by uitm_official (@uitm.official)

Fatin Najwa telah berjaya menduduki tempat pertama bagi kertas peperiksaan Audit and Assurance (AA) di Malaysia dan tempat kesembilan di peringkat dunia.

Manakala Putera Aiman pula telah berjaya memperoleh tempat pertama di Malaysia dan kedua di dunia bagi peperiksaan `Maintaning Financial Records (FA2)’.

Tambahan lagi, Dekan Fakulti Perakaunan UiTM, Prof. Dr. Haslinda Yusoff turut mengatakan bahawa kedua-dua penuntut itu amat komited dan berdedikasi dalam sesi pembelajaran.

“Pihak fakulti amat proaktif dalam memupuk suasana pembelajaran yang berkesan. Sistem pengajaran dan pembelajaran yang berkesan di UiTM adalah kombinasi dalam kejayaan pelajar.

“Kejayaan itu sekali gus turut membuktikan kecemerlangan kaum Bumiputera dalam bidang perakaunan,” katanya sewaktu dihubungi pihak Berita Harian.

Sekadar info tambahan, UiTM merupakan universiti awam pertama di Malaysia menerima ACCA Platinum Award sejak bulan Julai tahun 2011.

Universiti tersebut akan terus berperanan sebagai institusi pengajian awam utama dalam mendokong pencapaian aspirasi negara untuk menghasilkan 60,000 akauntan bertauliah menjelang 2030.

Dalam pada itu, Menteri Pengajian Tinggi, Dato’ Dr. Noraini Ahmad turut menyampaikan ucapan tahniah terhadap kedua-dua pelajar tersebut di laman Facebook miliknya.

Baca juga perkongsian kami yang terdahulu mengenai individu dari Malaysia ini yang terima anugerah rakyat kehormat Seoul melalui pautan di bawah.

Bantu Jadikan Bandaraya Mesra Muslim, Anak Malaysia Ini Terima Anugerah Rakyat Kehormat Seoul

Banyak Membantu Komuniti Islam Dan Melayu, ‘Uncle Hashim’ Dianugerah Pingat Order of Australia


Dua Pemain CS:GO Wanita Negara Bertanding Di Sweden Bagi Merebut Hadiah Berjumlah RM563,000

Sementara Malaysia hangat dengan perbincangan berkenaan dengan politik dan juga Piala Dunia FIFA Qatar 2022, kini kita beralih pula ke arena e-Sukan yang mana dua pemain profesional Counter Strike: Global Offensive (CS:GO) tempatan bakal berentap di dalam pertandingan berprestij di Sweden pada kali ini.

Dua pemain CSGO wanita Malaysia yang dimaksudkan adalah Ramona Azween dan Aisya Sabrina akan bertanding di Liga ESL Impact Musim Kedua peringkat akhir yang akan berlangsung di Jönköping, Sweden pada 25 November hingga 27 November ini.

Ramona dan Sabrina akan bertanding bersama pasukan HSG fe yang turut dianggotai dua pemain China, XiaoWu dan Hffo serta Hazel dari Hong Kong. Kedua-dua pemain Malaysia sudah pun selamat tiba di negara itu baru-baru ini untuk meneruskan agenda mereka seterusnya.

Pertandingan ini berjaya mengumpulkan hadiah terkumpul $123,000 (~RM563,000) yang bakal direbut tujuh pasukan lain yang melepasi kelayakan dari pelbagai rantau. Kami di sini mengucapkan selamat maju jaya kepada kedua-dua pemain berbakat dari Malaysia ini dalam merebut gelaran juara di dalam pertandingan berprestij tersebut.


Dua Pemandu Proton Satria Dicekup, Aksi Lumba Haram Dirakam Pada CCTV Lebuhraya DASH

Belum ‘sejuk’ lagi isu kereta membuat drift di lebuh raya DASH, kini muncul pula isu terbaharu di mana satu rakaman cctv merakam beberapa buah kenderaan berlumba haram di lebuh raya berkenaan.

Susulan insiden terbabit, dua mekanik dicekup berusia 20 dan 29 tahun, serta polis juga merampas dua kereta jenis Proton Satria digunakan mereka.

Ketua Polis Daerah Shah Alam, Asisten Komisioner Mohd. Iqbal Ibrahim berkata, siasatan awal mendapati perlumbaan itu berlaku kira-kira pukul 12.30 tengah malam hingga 1.30 pagi semalam dengan melibatkan enam kereta jenis Proton Satria.

A post shared by VOCKET Car Club (@vocketcarclub)

“Mereka berlumba dari Plaza Tol Denai Alam sehingga ke Kilometer (km) 0 (susur ke Pulau Angsa) Lebuh Raya DASH. Kemudian, mereka berpatah balik melawan arus sehingga ke Plaza Tol Denai Alam.

“Jarak perlumbaan bagi sehala adalah kira-kira dua km,” katanya ketika dihubungi Kosmo. Difahamkan perlumbaan tersebut lebih kepada kepada menguji jentera masing-masing tanpa tawaran sebarang hadiah.

Mohd. Iqbal menambah, pihaknya kini mengesan empat lagi suspek yang dipercayai terlibat dalam kes tersebut.

Kes disiasat mengikut Seksyen 42(1) Akta Pengangkutan Jalan 1987 kerana memandu secara melulu dan merbahaya sehingga mengganggu pengguna jalan raya yang lain.

“Justeru, saksi atau orang ramai yang mempunyai maklumat diminta membantu siasatan dengan menghubungi Pegawai Penyiasat Bahagian Siasatan dan Penguatkuasaan Trafik (BSPT) Ibu Pejabat Polis Daerah Shah Alam, Inspektor Mohd Zulkifli Razak di talian 019-4475767,” katanya.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Dua Penerima Vaksin Pfizer Alami Kesan Sampingan, Pakar Minta Semua Bertenang

Pakar vaksin Amerika Syarikat, Paul Allan Offit menyatakan bahawa kesan sampingan terhadap vaksin adalah perkara biasa. Dia meminta orang ramai untuk bertenang walaupun terdapat laporan dua pekerja kesihatan mengalami alahan setelah disuntik dengan vaksin Pfizer.

“Sudah tentu, vaksin boleh menyebabkan reaksi alahan yang teruk. Di Amerika Syarikat, kira-kira satu dari setiap 1.4 juta dos vaksin menyebabkan reaksi alergi,” katanya seperti dilaporkan oleh CNN.

Dia turut menasihat pihak berkuasa Britain untuk menyiasat punca yang menyebabkan alahan pada penerima vaksin terbabit. Tambahnya lagi, jangan biarkan laporan kesan sampingan vaksin menjadi bahan untuk menakut-nakutkan orang terhadap vaksin.

Di samping itu, Offit turut meminta untuk menyediakan pasukan kecemasan di setiap kemudahan kesihatan yang menyediakan vaksin COVID-19 untuk pesakit yang mempunyai sejarah alahan.

Sebelumnya, MHRA (Badan Pengawalseliaan Produk dan Ubat-ubatan Kesihatan) UK melarang vaksin Pfizer COVID-19 terhadap mereka yang mempunyai alahan. Mereka menyampaikan amaran ini setelah dua pekerja kesihatan yang mempunyai sejarah alergi mengalami gejala setelah disuntik vaksin.

MHRA mengesyorkan agar vaksin Pfizer/BioNtech’s dilakukan di tempat yang mempunyai kemudahan yang lengkap. “Kami sedang menyiasat sepenuhnya dua laporan yang dikemukakan,” kata seorang jurucakap MHRA.

Dalam fasa tiga ujian klinikal, menurut MHRA, vaksin Pfizer umumnya dapat diterima dengan baik tanpa masalah keselamatan yang serius dilaporkan oleh Jawatankuasa Pemantauan Data. Percubaan ini melibatkan lebih daripada 44 ribu peserta sehingga kini dengan lebih daripada 42 ribu daripadanya telah menerima vaksin kedua mereka.

Sementara itu, laporan Pentadbiran Makanan dan Dadah AS (FDA) yang baru dikeluarkan mengatakan data dari percubaan vaksin Pfizer / BioNTech menunjukkan terdapat kemungkinan 0.63 peratus kesan sampingan dianggap sebagai reaksi alergi.

Terdahulu, pekerja yang menolak suntikan vaksin COVID-19 boleh dipecat. Klik pautan di bawah untuk membaca.

Pekerja Tolak Suntik Vaksin COVID-19 Boleh Dipecat, Benarkah?

Mengapa Kehadiran Vaksin COVID-19 Buatkan Harga Emas Jatuh Mendadak


Dua Penjenayah Lolos Walaupun Tayar Kereta Ditembak Anggota Polis

Pada pukul 12.40 tengah hari tadi, dua anggota polis terpaksa melepaskan tembakan ke arah tayar kereta Proton Waja selepas pemandunya bertindak ganas dengan merempuh beberapa buah kenderaan semasa berhenti di lampu isyarat di Bulatan Sierramas, Sungai Buloh.

Video rakaman kejadian tersebut tular di media sosial menunjukkan pemandu kereta Proton Waja terbabit enggan keluar dari kereta walaupun diminta oleh pihak polis, lalu bertindak ganas merempuh sebuah Perodua Myvi, lori Tesco dan kenderaan milik saksi yang merakam video kejadian.

Sementara itu, Ketua Polis Daerah Petaling Jaya, Asisten Komisioner Nik Ezanee Mohd Faisal, mengesahkan kejadian itu berlaku di bawah bidang kuasa Balai Polis Sri Damansara, di bawah pentadbiran Ibu Pejabat Polis Daerah (IPD) Petaling Jaya, namun anggota polis yang mengejar suspek dari IPD Gombak.

Ketua Polis Daerah Gombak, Asisten Komisioner Arifai Tarawe, berkata pihaknya akan mengeluarkan kenyataan berhubung kejadian yang tular itu dalam masa terdekat.

Baca lagi artikel-artikel yang kami kongsikan sepanjang minggu ini melalui pautan di bawah.

Netizen Kagum Kecekapan Pemandu Proton Satria Elak Kemalangan Di Selekoh

Langgar Van Hingga Terbalik, Pemandu Myvi Ditahan Selepas Gagal Larikan Diri

Pemilik Kenderaan Ekzos Bising Boleh Didenda Atau Penjara Enam Bulan


Dua Penyamun Pulang Tangan Kosong Selepas ‘Terkantoi’ Dengan Tuan Rumah

Penularan wabak COVID-19 yang dilihat telah memberi kesan terhadap ramai pihak terutama sekali apabila rata-rata daripada mereka telah dibuang kerja atau hilang sumber pendapatan.

Semalam tular di media sosial mengenai perkongsian sebuah rakaman video menunjukkan dua orang lelaki dipercayai dalam cubaan untuk menyamun sebuah rumah.

Namun sebelum mereka dapat menyamun rumah tersebut, perbuatan mereka telah ditangkap oleh pasangan suami isteri yang dipercayai pemilik bagi premis tersebut.

Menerusi rakaman tersebut, dapat dilihat bahawa mereka baharu sahaja tiba di rumah berkenaan. Seorang daripada mereka dilihat berada di hadapan rumah tersebut manakala seorang lagi individu sudah pun berada di bahagian dalam rumah itu.

Kantoi menyamun rumah orang pic.twitter.com/jO8kiyWU16

— Toon Seri Anthraxxxx (@anthraxxxx) February 5, 2021

“Ini saya punya rumah tau,” jerit wanita terbabit menerusi rakaman video berikut

Walaupun begitu, kedua-dua individu terbabit telah memberi alasan dengan menjawab bahawa mereka ingin lihat jika terdapat bungkusan sampah yang perlu dibuang di dalam rumah terbabit.

Disebabkan cemas, kedua-dua lelaki tersebut telah bertindak memohon maaf serta segera beredar dari rumah berkenaan.

Walaupun terdapat sebahagian daripada netizen yang membuat lawak berkenaan nilai kerjasama yang ditonjolkan oleh penyamun tersebut, ada di antara daripada mereka yang memberi cadangan untuk laporkan perkara tersebut ke pihak berkuasa supaya diberi tindakan yang sepatutnya.

“Pihak Polis Diraja Malaysia (PDRM), sila buat sesuatu walaupun tidak ambil barang lagi, tadi sudah ceroboh masuk ke kawasan rumah orang,” komen seorang netizen di ruangan komen.

“PDRM, sila buat sesuatu bagi kejadian berikut,” kata netizen.

Malah ada di antara daripada mereka yang telah meletakkan nombor plat bagi kenderaan tersebut supaya pihak berwajib dapat mengesan kedua-dua individu terbabit.

Baca perkongsian kami yan terdahulu mengenai rompakan kedai emas di Thailand yang menyebabkan 3 terbunuh serta 4 cedera ditembak lelaki bersenjata melalui pautan di bawah.

3 Terbunuh, 4 Cedera Ditembak Lelaki Bersenjata Dalam Rompakan Kedai Emas Di Thailand

Pakai Topeng Vendetta Ketika Menyamun, ‘The Mask Man’ Ditangkap Selepas 50 Kes Samun


3 Lokasi Anda Boleh Dapatkan adidas YEEZY BOOST 700 ‘Mauve’

Berita baik buat penggemar kasut adidas YEEZY BOOST 700 “Mauve”, kini anda boleh mendapatkan kasut tersebut di 3 store terpilih bermula 27 October ini.

Lokasi yang terpilih adalah adidas Originals Suria KLCC, adidas Originals Pavilion dan CROSSOVER Mid Valley Megamall.

adidas YEEZY BOOST 700 “Mauve” ini dijual dengan harga $300 (RM1,248). Jadi, jika anda ingin memiliki kasut yang kelihatan ‘awesome’ ini, jangan lupa dapatkannya di butik-butik terpilih.


Dua Perubahan Terbesar Yang Bakal Dibawa Samsung Pada Galaxy Note 8

Beberapa bulan setelah pelancaran Samsung Galaxy S8 dan Galaxy S8+, syarikat yang berpengkalan di Seoul ini ternyata bakal meneruskan siri legend keluaran mereka iaitu Samsung Galaxy Note melalui flagship terbaru iaitu Note 8.

Berdasarkan ura-ura, Samsung Galaxy Note 8 dan Samsung Galaxy S8 bakal berkongsi processor yang sama iaitu Snapdragon 835.

Dua perubahan terbesar yang bakal ditampilkan pada Samsung Galaxy Note 8 adalah penyertaan RAM 6 GB dan dwi-kamera. Ya, pengeluaran flagship terbaru ini juga bakal menjadikan Note 8 sebagai smartphone Samsung pertama dengan teknologi dwi-kamera.

Salah satu perkara yang paling diberi perhatian pada kali ini adalah kapasiti baterinya. Samsung dilihat mengambil langkah selamat dengan menyertakan saiz bateri yang lebih kecil iaitu sekadar 3,300 mAh sahaja untuk mengelakkan daripada sebarang insiden buruk berlaku.

Dalam pada itu, skrin yang bakal disertakan pada Samsung Galaxy Note 8 masih misteri ketika ini dan kemungkinan lebih besar daripada 6.2-inci sepertimana Samsung Galaxy S8+. Adakah smartphone bersaiz phablet ini bakal menjadi pilihan pengguna sekiranya bahagian hadapan smartphone ini bezelless?

Penyertaan spesifikasi yang canggih ini juga bakal membuatkan Samsung Galaxy Note 8 bakal dijual dengan lebih mahal iaitu sekitar $1,000 (~RM4,288.00).


Dua Polis Di Kelantan Ditahan Selepas Disyaki Cabul Dan Peras Ugut Pasangan Kekasih

Bunyinya mungkin kedengaran agak mengejutkan, namun itulah yang berlaku di Kelantan apabila dua anggota polis ditahan selepas disyaki melakukan cabul dan memeras ugut pasangan kekasih yang ditemui ketika melakukan rondaan minggu lalu.

Menurut Berita Harian, kejadian itu dilaporkan berlaku pada sekitar jam 10.45 malam ketika kedua-duanya sedang melakukan rondaan di Pengkalan Chepa pada Jumaat lalu selepas terserempak dengan pasangan kekasih yang sedang berada dalam kereta ketika itu.

Selepas terserempak dengan pasangan kekasih berkenaan yang berusia sekitar 20-an, kedua-dua anggota polis itu kemudiannya dilaporkan ‘dipercayai melakukan seks oral, mencabul selain memaksa pasangan kekasih melakukan hubungan seks sambil aktiviti berkenaan dirakam’.

Menurut Ketua Polis Kelantan, Deputi Komisioner Shafien Mamat seperti dipetik Berita Harian, wang berkenaan difahamkan diminta agar kes yang dilakukan pasangan kekasih itu tidak dirujuk ke pejabat agama.

“Selepas memperoleh wang berkenaan yang diambil di mesin juruwang automatik (ATM) berdekatan, anggota polis berkenaan juga didakwa menyuruh pasangan kekasih itu melakukan hubungan seks dalam kenderaan mangsa sambil aktiviti itu dirakam menggunakan telefon bimbit anggota polis.

“Mangsa wanita berkenaan turut mendakwa dia dipaksa melakukan seks oral selain dicabul oleh seorang anggota polis ketika kekasihnya mengambil wang di ATM,” katanya pada sidang media semalam.

Susulan daripada kejadian itu, pihak polis menurutnya telah mereman kedua-dua anggota polis yang berusia 31 dan 35 tahun itu selama seminggu untuk siasatan lanjut.

Kes berkenaan jelasnya akan disiasat mengikut Seksyen 377c, 354 dan 384 Kanun Keseksaan dan mengambil kira semua dakwaan serta siasatan menyeluruh akan dijalankan menurut laporan yang dibuat mangsa.

“Sekiranya benar anggota kita terbabit dalam kegiatan jenayah, kita akan mengambil tindakan sewajarnya,” katanya lagi.

Baca juga perkongsian semasa lain daripada kami sebelum ini melalui pautan di bawah.

Mempunyai Produk Keluaran Tidak Berdaftar, Syarikat Kosmetik Tersohor Ini Dihadapkan Ke Mahkamah

Orang Ramai Mengamuk, Pemandu Mabuk Berusia 18 Tahun Dipukul Selepas Rempuh Kereta

Tidak Peka Dan Beradab, Netizen Kecewa Geng Basikal ‘Selfish’ Guna Jalan Raya


Dua Remaja Ditahan Selepas Video Hina Dan Maki Pembuat Kertas Soalan Sejarah Tular

Sejak semalam tular video seorang remaja yang mengeluarkan kata-kata kesat serta menghina pembuat kertas soalan sejarah kerana dia tidak dapat menjawab kertas soalan Sejarah pada peperiksaan Sijil Pelajaran Malaysia (SPM).

Dalam laporan Harian Metro, polis telah menahan dua remaja lelaki bagi membantu siasatan video tular berkenaa.

Ketua Polis Daerah Hulu Selangor, Superintendan Suffian Abdullah berkata, penahanan dua remaja masing-masing berusia 18 tahun itu dibuat selepas pihaknya menerima laporan daripada guru wanita berusia 53 tahun pada jam 10.53 pagi semalam.

“Video yang tular memaparkan seorang pelajar lelaki memakai seragam sekolah meluahkan rasa tidak puas hatinya terhadap kertas soalan SPM mata pelajaran Sejarah.

“Pelajar itu juga turut mengeluarkan kata-kata kesat terhadap pembuat kertas soalan serta menghina Singapura,” katanya dalam satu kenyataan, hari ini.

Suffian berkata, bertindak atas maklumat, pasukan Bahagian Siasatan Jenayah Ibu Pejabat Polis Daerah (IPD) Hulu Selangor melakukan serbuan di rumah suspek dan menahan dua remaja lelaki warga tempatan.

Polis telah merampas satu unit telefon bimbit iPhone 11 dalam serbuan itu. dan ujian saringan air kencing ke atas kedua-dua suspek didapati negatif dan semakan mendapati mereka tidak mempunyai rekod lampau.

Beliau berkata, kes disiasat mengikut Seksyen 14 Akta Kesalahan Kecil 1995 dan Seksyen 233 Akta Suruhanjaya Komunikasi dan Multimedia Malaysia 1998.

Dua remaja berkenaan sebelum ini telah membuat video permohonan maaf dan berjanji perkara seperti itu tidak akan berulang lagi.


Dua Remaja Maut Disyaki Lumba Haram, Salah Seorang Positif COVID-19

Walaupun kebanyakan tempat sedang berada di bawah kawalan pergerakkan PKPD, namun ia tidak menghalang sebahagian pihak yang tidak bertanggungjawab untuk melakukan aktiviti kurang bermoral.

Terbaharu, dua orang remaja maut setelah motosikal yang dinaiki mereka berdua merempuh antara satu sama lain semasa dipercayai sedang berlumba di landasan Lapangan Terbang Lama Tawau pada petang semalam.

Memetik laporan Harian Metro, kedua-dua mangsa yang baru berusia 15 dan 16 tahun meninggal dunia serta-merta di tempat kejadian. Ketua Polis Daerah Tawau, Asisten Komisioner Peter Umbuas berkata, siasatan awal mendapati kedua-duanya tidak memiliki lesen, tidak memakai topi keledar dan disyaki terbabit dalam aktiviti lumba haram.

Beliau turut menyatakan pihaknya sedang giat mengesan pemilik sebenar salah sebuah motosikal yang terbabit dalam kemalangan berikutan alamat pemilik berdaftar adalah di daerah Semporna.

Lebih mengejutkan lagi apabila salah seorang mangsa didapati positif COVID-19 setelah ujian saringan wabak tersebut telah dibuat.

“Bagaimanapun, sampel darah mereka telah diambil untuk dianalisa dan proses bedah siasat akan dijalankan bagi mengetahui punca kematian.

“Siasatan lanjut masih dijalankan dan kemalangan disiasat menurut Seksyen 41(1) Akta Pengangkutan Jalan 1987,” terang Asisten Komisioner Peter Umbuas.

Sementara itu, tiga orang lelaki disyaki penagih dadah sedang diburu oleh polis kerana lari dari kawasan PKPD.

Tular Video Tiga Lelaki Lari Dari Kawasan PKPD, Suspek Dipercayai Penagih Dadah

Masih Degil Lumba Haram, Polis Indonesia Nekad Lepaskan Tembakan Ke Arah ‘Mat Rempit’


Dua Stesyen Metro Rekaan Zaha Hadid Architects Di Norway Akan Siap Tahun 2025

Zaha Hadid Architects bekerjasama dengan firma Norway A_Lab untuk mereka bentuk dua stesyen metro baru di Oslo, Norway. Stesen Fornebu Senter dan Fornbuporten adalah dua stesen daripada 6 hentian yang direka oleh Zaha Hadid Architects dan A_Lab. Pembinaan dijangka bermula pada tahun 2020 dengan siap siap pada tahun 2025.

Menariknya rekaan kedua-dua stesen ini menonjolkan landskap glasier Norway. Bagi stesen Fornebu Senter akan menampilkan ruang plaza awam, sementara stesen Fornbuporten akan menampilkan dua ruang iaitu sebuah pavilion ortogonal berlapis di selatan dan kanopi bujur dengan taman komuniti di utara.


Dua Suspek Menyamar Anggota Polis Diberkas, Salah Seorang Penjawat Awam

Polis Johor telah berjaya memberkas dua orang suspek lelaki warga tempatan yang menyamar sebagai anggota polis selepas satu video aksi kejar-mengejar tular di laman sosial Facebook baru-baru ini.

Tangkapan tersebut dibuat oleh Bahagian Siasatan Jenayah IPD Kulai, di mana salah seorang daripada suspek (B1) merupakan seorang penjawat awam.

Semakan juga mendapati seorang lagi suspek (B2) mempunyai rekod jenayah lampau bersabit kes dadah.

“Beberapa barangan turut dirampas seperti sebuah kereta jenis Honda City berserta kuncinya, baju pantulan cahaya, lampu beacon mudah alih, serta lampu suluh Fenixe35.

“Kes ini disiasat di bawah Seksyen 170 Kanun Keseksaan, jika sabit kesalahan boleh dihukum penjara maksimum 2 tahun atau denda, atau kedua-duanya sekali.

“Serta di bawah Seksyen 135(1) Akta Kastam 1967, jika sabit kesalahan boleh dikenakan denda tidak kurang daripada 10 kali nilai barang, atau RM100,000 yang mana lebih besar, dan tidak lebih daripada 20 kali ganda nilai barang atau RM500,000 yang mana lebih besar, atau penjara tidak kurang daripada enam bulan dan tidak melebihi lima tahun atau kedua-duanya,” petik kenyataan rasmi Polis Johor.

Dalam satu kenyataan, Ketua Polis Johor CP Dato’ Kamarul Zaman bin Mamat berkata, pihaknya menyeru masyarakat agar terus menyalurkan maklumat berkaitan aktiviti jenayah bagi membantu pihak polis mengesan suspek yang masih bebas.


Dua Suspek Sebabkan Kemalangan Maut Dan Larikan Kereta Di LPT2 Diburu

Seorang pemandu Nissan Grand Livina tidak menyangka keretanya akan dicuri selepas cuba mengejar dua orang suspek kes langgar lari di sekitar kawasan Lebuhraya Pantai Timur 2 (LPT2) berhampiran susur masuk Plaza Tol Cheneh, Terengganu.

Dalam satu hantaran Facebook yang dikongsikan oleh kawan kepada adik mangsa, kejadian tersebut didakwa bermula apabila sebuah Myvi telah langgar lari seseorang sehingga patah kaki. Semasa melarikan diri, Myvi itu sekali lagi melanggar seorang warga emas sehingga maut dan kemudiannya melarikan untuk kali kedua.

Pemandu Grand Livina itu cuba mengejar Myvi terbabit kerana mahu merekod bukti dan minta kedua-dua suspek bertanggungjawab ke atas kematian warga emas terbabit. Kereta suspek ditemui tersadai akibat rosak kira-kira dua kilometer dari lokasi kejadian.

Reply to @sham_jb7 . Ni rakaman sebelum pemilik video disamun 2 lelaki terbabit. #TrendingNewsMalaysia #beritaditiktok #fyp

Bantu polis cari 2 lelaki ini. #fyp #beritaditiktok #TrendingNewsMalaysia

Menurut Utusan Malaysia, semasa pemandu itu bersama ibunya meminta pertolongan daripada kenderaan lain di lebuh raya berkenaan, kedua-kedua suspek bertindak melarikan Nissan Grand Livina mereka.

“Pemuda itu kemudian membuat laporan di IPD Kemaman. Kes disiasat di bawah Seksyen 41(1) Akta Pengangkutan Jalan 1987 dan Seksyen 392 Kanun Keseksaan kerana samun,” kata Ketua Polis Daerah, Superintenden Hanyan Ramlan.

Kawan kepada adik pemandu Grand Livina itu telah mengemas kini hantaran Facebook bahawa kereta yang dibawa lari oleh suspek telah ditemui semula. Bagaimanapun kedua-dua suspek telah melarikan diri.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemandu BMW diburu netizen apabila telah melanggar tiga rider penghantar makanan dalam tempoh satu jam. Baca lebih lanjut melalui pautan di bawah.

Warganet Buru Pemandu BMW Langgar Lari Tiga Penunggang Motosikal Dalam Tempoh Satu Jam

Netizen Puji Pemandu Ini Kejar Suspek Didakwa Sengaja Langgar Lari Sebuah Motosikal


Dua Tarikan Unik Baharu Yang Anda Boleh Terokai Di ‘Lost World Of Tambun’

Jika anda belum pernah atau sudah lama tidak ke Lost World Of Tambun yang terletak di Ipoh, mungkin anda sudah boleh buat perancangan untuk ke sana selepas ini.

Taman tema Lost World Of Tambun yang berlatarkan pemandangan landskap alam semula jadi yang indah kini turut hadir dengan dua tarikan baharu untuk anda: Luminous Forest dan Glamping @ Lost World Of Tambun.

Lumious Forest pastinya akan memberikan pengalaman ‘masuk hutan’ dengan twist yang menarik di LWOT! Di Luminious Forest anda dapat melihat keindahan alam yang akan diserikan dan ‘dihidupkan’ oleh sinaran lampu neon di sekeliling taman ini.

Bridge of Luminosa yang terapung di atas tasik akan menyambut anda setibanya anda ke hutan ini dan anda akan dibawa menyusuri hutan magikal ini. Macam berada dalam filem Avatar pun ada bila masuk ke Luminous Forest ini.

Luminous Forest ini turut dibahagikan kepada beberapa bahagian antaranya Gardens Of Light, Wapi Springs, Mother Sophea, Thrones of Malayana, Shadow Fangs dan banyak lagi. Pendek kata, anda kena datang dan cuba sendiri menyusuri hutan ini. Memang lain daripada yang lain dan tiada di tempat lain!

Mahu glamping di satu tempat yang indah sambil dikelilingi hutan tropika dan bukit batu kapur berusia 400 juta tahun? Anda boleh cuba di Lost World Of Tambun.

Anda tidak perlu meninggalkan keselesaan untuk merasai pengalaman glamping yang awesome di sini. Fasiliti di sini adalah lebih selesa dan mewah berbanding lokasi glamping yang lain. Malah, khemah anda juga nanti turut akan mempunyai soket untuk anda cas telefon pintar anda serta pelbagai kemudahan lain yang anda boleh dapat di bilik hotel.

Glamping di Lost World Of Tambun bakal memberikan anda satu pengalaman yang lebih hebat di mana anda boleh berehat di khemah mewah sambil menikmati keindahan hutan di sini. Owh, tidak terlupa sekiranya anda bermalam di sini, anda turut akan mendapat akses ke Lost World of Tambun dan Lost World Hot Springs & Night Park secara percuma.

Inilah masa terbaik untuk anda meluangkan masa bersama keluarga dan menikmati keindahan alam semula jadi. Bukan itu sahaja, anda juga dapat melihat secara lebih dekat haiwan di Petting Zoo di mana anda oleh beri makan serta menyentuh haiwan exotic yang terdapat di sini.

Itulah dua aktiviti menarik yang boleh anda cuba sekiranya anda ke Lost World Of Tambun. Disebabkan ianya berada di Ipoh, bukan sahaja anda boleh berhibur di sini, tetapi jalan-jalan di bandar Ipoh yang menawarkan makanan yang pastinya sedap-sedap belaka.

Segala informasi lanjut tentang Lost World of Tambun boleh didapati di sini. Sekiranya anda berminat untuk glamping di sini pula, anda boleh tekan di sini. Jangan lupa untuk selfie banyak-banyak bila anda glamping di sini!